הוועדה המיוחדת לפניות הציבור, כנסת 20, פרוטוקול מספר 44, 2016-02-29 13:00

ישראל אייכלר: שלום לכל האורחים, שלום לצופים אשר בבית, אנחנו בפרשת ויקהל משה, ששם אנחנו מתבשרים על מצוות השבת ובניית המשכן.

ישראל אייכלר: כתוב שמשה רבנו, לפני שהוא לימד את השבת ואת המשכן הוא איחד את עם ישראל.

ישראל אייכלר: ויקהל משה, יש לנו פה את ראש עיריית בית שמש, שמאחד את כל תושבי בית שמש והוא סמל האחדות.

ישראל אייכלר: אז נקווה שבעזרת ה' נוכל באמת לבנות את המשכן לה', של עם ישראל בארץ ישראל באופן של שלום ואחווה ורעות.

ישראל אייכלר: אחת המעלות של העיר בית שמש זה שהיא הולכת ומתפתחת, היא העיר המתפתחת ביותר אולי במדינת ישראל, או לפני או אחרי ראש העין.

ישראל אייכלר: אנחנו נעסוק היום בפניות ציבור של תושבי בית שמש בנושא בעיות בתחבורה הציבורית העירונית והבין עירונית.

ישראל אייכלר: האמת היא שהוועדה שלנו, הוועדה לפניות הציבור, כבר מקיימת בנושא תחבורה דיונים שנים רבות, הוועדה קיימת קרוב ל-20 שנה והיא הפכה לכתובת לטיפול בפניות ציבור לאלפי פונים בהרבה נושאים, שהצד השווה שבהם, האזרח מול הבירוקרטיה.

ישראל אייכלר: הבירוקרטיה כידוע היא השליט החזק ביותר במדינה ואף אחד לא יכול לה ולא לפקידים עצמם.

ישראל אייכלר: הוועדה עוסקת בכל הנושאים שבין האזרח לשלטון ולרשויות השיווק ולצרכנות.

ישראל אייכלר: זה מתחיל מנושא בריאות, שיכון, תחבורה, ביטוח לאומי, דרגות סבסוד למעונות, כמעט כל דבר שנוגע לאזרח הקטן, שהוא האזרח הגדול בשבילנו, ונושא התחבורה הציבורית הוא אחד הנושאים.

ישראל אייכלר: אמנם אנחנו פעילים במכלול של כל הנושאים האלה, אבל בעיקר במה שנוגע לאזרח, לפונה, למי שעושה.

ישראל אייכלר: מי שחושב בקרב האזרחים, והרבה אנשים חושבים ש'חבל לפנות, חבל לכתוב, חבל להתאמץ, אף אחד לא שומע אותנו, הכול אטום', אז זו טעות, אנחנו יכולים להעיד.

ישראל אייכלר: מנהלת הוועדה, גב' שלומית אבינח, יכולה להעיד וכל עובדי הוועדה, שהאזרח הקטן ששולח מכתב לעתים מחולל מהפכות של ממש בשירות הציבורי.

ישראל אייכלר: לדוגמה, רק בשבוע שעבר היה לנו נושא של מעונות יום.

ישראל אייכלר: כולם ידעו, כל האמהות העובדות, שיש בעיות להשיג דרגה להנחה במעונות יום, זה בלתי אפשרי, ואם היא יולדת אז היא מפסיקה את הזכויות שלה ואז כשהיא חוזרת יש לה בעיות, בשבוע שעבר הייתה הבשורה, שיפסיקו את ביטול הדרגה לאמהות עובדות באופן אוטומטי, האמא חוזרת מחופשת לידה ומקבלת את אותן זכויות שהיו לה קודם.

ישראל אייכלר: או ביטול חובות של ביטוח לאומי.

ישראל אייכלר: ביטוח לאומי שלח לאלפי אנשים חשבונות של שבע שנים, חובות עם ריבית והצמדה ואנשים הגיעו ל-13,000, אנשים שאין להם הכנסה בכלל, הגיעה בשורה בוועדה שביטלו את החובות והריביות והצמדות של ביטוח לאומי.

ישראל אייכלר: עיקולים לחייבי רשות השידור, הסעות לילדים נכים.

ישראל אייכלר: כל מיני נושאים שהיו בתקופה האחרונה וכל זה, עד שמגיע לעניין התחבורה הציבורית.

ישראל אייכלר: בעניין התחבורה הציבורית אני חייב לציין שיש לנו אוזן קשבת במשרד התחבורה, אצל שר התחבורה, אצל דרור גנון, הסמנכ"ל שמטפל בתחבורה הציבורית, אצל חברות התחבורה, נמצא איתנו פה עמיר קינן ונמצא אופיר יחזקאל והרב יצחק רודיך, וחברת סופרבוס, אלי בליליוס, שאנחנו בקשרים ותיקים מאוד בוועדה הזאת, ציון פת מקווים, וחברת אפיקים, שלומי כהן ופונים שונים.

ישראל אייכלר: למה אני מזכיר את כל האנשים האלה?

ישראל אייכלר: כי מהבעיות שאנחנו נעלה פה עלולה להצטייר תמונה כאילו שחברות התחבורה מחזיקות את האוטובוסים במחסנים ואין תחבורה ציבורית.

ישראל אייכלר: זה לא נכון, הם עובדים ימים ולילות והנהג, כמו שאמר לי אחד הפעילים, הנהג הוא גם נהג וגם מנהל חשבונות וגם מתקן מכונות וגם צריך להסתכל על הכביש וגם לשמוע תלונות מאנשים וגם לבוא הביתה בסוף היום.

ישראל אייכלר: אז אנחנו מעריכים את הנהגים ואת החברות, אבל מכאן ועד למה שהוועדה שלנו עוסקת, זה הבעיות.

ישראל אייכלר: אנחנו עוסקים בבעיות, אנחנו מקבלים את הטלפונים והפניות מאנשים שסובלים מזה.

ישראל אייכלר: לפני שאני אומר מה צריך לדעת אני רוצה לפנות לצופים, שאפשר לפנות לוועדה באמצעות מייל, אני אומר את המייל, , או בפקס, למי שאין לו מייל, שמספרו 02-6408931.

ישראל אייכלר: אני מקווה שכל הצופים, מדן ועד באר שבע, ירשמו את המספר.

ישראל אייכלר: כדי שתבינו, רבותיי, מה זה תחבורה ציבורית, בתוך שלושה ימים, כשנודע, לא בתקשורת ולא במודעות, נודע מפה לאוזן שהולכים לדון על בית שמש בלבד, למשל, זאת הערימה של פניות שקיבלנו מאנשים שסובלים מבעיות של אוטובוסים בתוך בית שמש, אנחנו נקיים סדרת דיונים בנושא תחבורה ציבורית, לא רק בעניין בית שמש.

ישראל אייכלר: הוועדה מקבלת פניות מכל חברות התחבורה בכל רחבי הארץ ואנחנו נקיים בוועדה וקיימנו כבר, כמה קיימנו ועדות בתחבורה ציבורית?

ישראל אייכלר: עשרות דיונים היו לנו ועכשיו אנחנו נקיים בוועדה סדרת ישיבות.

ישראל אייכלר: רק מחר יש לנו את דן בדרום, חברה חדשה שעוברת כל מה שחברה חדשה עוברת ומי שסובל מזה אלה הנוסעים.

ישראל אייכלר: ביום רביעי תהיה לנו ישיבה עם מנכ"ל משרד התחבורה ואנחנו רוצים לפרוץ את המעגל הזה של אנשים שניצבים בתחנות.

ישראל אייכלר: אנחנו זיהינו הרבה בעיות שאפשר לפתור אותן.

ישראל אייכלר: אני אומר את השורה התחתונה בהתחלה, אני רוצה להגיע למצב שלא תהיה תחנה שיש בה אנשים ואין עם מי לדבר.

ישראל אייכלר: אני רוצה שמשרד האוצר יקצה למשרד התחבורה פקחים בכל אזור, שיוכלו לסייע ולדווח לחברות ולאשר תגבורים במקום ואון ליין ולא תגבורים מראש בלבד.

ישראל אייכלר: אנשי המקצוע יודעים על מה אני מדבר כשאני אומר תגבורים מראש, הצופים יודעים פחות.

ישראל אייכלר: יש בעיה שהתכניות של משרד התחבורה וקווי התחבורה הציבורית קבועים מראש לשנה ולחודשים ואנחנו חיים בעולם משתנה וציבור הנוסעים הוא ציבור ששבוי בידי מונופולים.

ישראל אייכלר: אגב, אין כמעט שירות כל כך נפוץ שאין תחרות חופשית והאזרח תלוי במונופולים.

ישראל אייכלר: ברוך ה' שיש היום כמה חברות, אבל הצד השווה, שהאזרח הנוסע לא יכול לבחור עם מי הוא נוסע, הוא חייב לנסוע עם החברה שזכתה באותו מקום.

ישראל אייכלר: לכן שוק התחבורה הציבורית משעבד את הלקוח שתלוי בו מבוקר עד ערב.

ישראל אייכלר: מדובר באנשים שאין להם כלי רכב פרטיים.

ישראל אייכלר: לקוח שאין לו אלטרנטיבות ואין לו אפשרויות בחירה, כי אין ברשותו רכב פרטי, הוא ממש בידיים של ההגה.

ישראל אייכלר: המדינה מעודדת להשתמש בתחבורה ציבורית, אבל אם היא לא נותנת מענה הולם להמוני נוסעים, קודם כל אנשים עוברים לתחבורה פרטית וזו בעיה סביבתית ותקציבית וכל הבעיות שאנחנו מכירים בפקקים וזה גם פוגע באנשים שאין להם.

ישראל אייכלר: המכרזים, כמו שאמרתי, הם ארוכי טווח, והם לא מתאימים לגמישות שנדרשת, למציאות שמשתנה בתוך היישובים עצמם, כמו גידול אוכלוסייה או כמו אירועים ציבוריים בלתי צפויים, בעיקר ביישובים שבהם תנופת הבנייה משמעותית ואנשים רבים תלויים בתחבורה הציבורית.

ישראל אייכלר: אנחנו הזמנו את ראש העיר בית שמש, שהייתה בה עלייה ב-20 השנה האחרונות בממדים מדהימים.

ישראל אייכלר: אתם זוכרים?

ישראל אייכלר: אני זוכר שהעיר בית שמש הייתה בת 20,000 תושבים.

ישראל אייכלר: היום היא בת 100,000 תושבים ולפי התשובה שקיבלנו ממשרד התחבורה כתוב שיעד האוכלוסייה של העיר עומד על עוד 250,000 תושבים.

ישראל אייכלר: משרד התחבורה עשה מהפכות גדולות מאוד בתחבורה הציבורית בבית שמש בשנה האחרונה, אבל עדיין אין הקומץ משביע את הארי.

ישראל אייכלר: אנחנו נשמע במשך הדיון את כל מה שקורה שם עם אנשי משרד התחבורה, עם אנשי חברות התחבורה ומהפונים.

ישראל אייכלר: המנהג שלנו זה לתת לפונים את רשות הדיבור הראשונה והחברות עונות ומשרד התחבורה מסכם, אבל יש לנו אורח חשוב ואני רואה שמעיריית בית שמש יש לנו את חברי העירייה, הרב ארנרייך והרב שמואל גרינברג, סגן ראש העיר, והרב מרדכי דירנפלד, חבר מועצת העיר.

ישראל אייכלר: יש לנו פה ייצוג הולם של כל הנהגת העיר.

ישראל אייכלר: אני רוצה לשמוע את מר משה אבוטבול, שייתן את דברו.

30749: ראשית אני רוצה להודות לך, הרב ישראל אייכלר, על הדיון.

30749: אני חושב שזה דיון חשוב מאוד מאוד, גם לעיר בית שמש וגם לתושבים וגם לחברות, שגם הם אמורים מכך להשכיל ולנסות יחד איתנו לתקן משגים או בעיות.

30749: ראשית אני רוצה, כמו שאמרתי, להודות לך, דבר נוסף, אני חושב שבסך הכול הכללי, כשמדברים על התמונה הכוללת, המצב של בית שמש, מה שאני יודע, כמו שאני הכרתי את בית שמש, כפי שציינת, כשהגעתי היו 20,000 תושבים, היום יש למעלה מ-100,000 תושבים.

30749: המצב הוא טוב.

30749: אני לא אומר מצוין, כי אף פעם אני לא מחלק ציון כזה לכל אדם ולכל חברה, המצב הוא טוב ממה שהיה.

30749: נמצא פה איתי גם ידידי, סגן ראש העיר, שממונה על התחום הזה, שגם הוא בתורו ידבר.

30749: מדובר פה בהצלחה גדולה של הכנסת עשרות קווים חדשים לעיר בית שמש מכל חלקי הארץ.

30749: אני לא חושב שקיימת עוד עיר כזו, בהיקף כזה, שבתקופה כזו קצרה הצליחה להכניס המון קווים, אם זה לרחובות ואם זה לתפרח, עכשיו חנכנו קו, ואם זה לצפת ולטבריה, להרבה מקומות בארץ ישנם קווים וזה סימן ברכה, שהעיר מבוקשת, וזה גם מיטיב עם אותם תושבים.

30749: יש לנו עדיין בעיות, אי אפשר לומר שלא, עדיין צריכים לעזור ולסייע.

30749: אפילו קו לעיר הבה"דים, לחיילים, גם נעשה לפני מספר שבועות, חנכתי את זה ביחד עם סגני.

30749: אנחנו עושים כמה שיותר קודם כל להנגיש את העיר בית שמש.

30749: יש לנו עדיין בעיות, קודם כל הנקודה שאין לנו בתי ספר וגני ילדים מספיק בשכונה החדשה, רמת בית שמש ג', מה שמביא את כל התושבים, הרבה מהם, להגיע בכוחות עצמם לתוך בתי הספר, לשכונת רמת בית שמש א'.

30749: זו בעיה שאני מקווה שתחלוף בהקדם, כי כבר בשנה הקרובה אנחנו נחנוך בניין גדול של בית ספר לבנות, אז זה כבר יוריד את כמות הפונות והנוסעות.

30749: זה אמור להיות באלול.

30749: לאחר מכן אנחנו בונים עוד גנים.

30749: זה לא פותר את זה, אבל דבר אחד בטוח, שעד שהדבר הזה יהיה אנחנו כמובן נצטרף לבקשות התושבים, כי הבקשות שלהם באות ממקום טוב, לתגבר את הקווים, להוסיף עוד קווים ועוד קווים.

30749: לי יש כמה סרטונים שנשלחו לי על ידי תושבים, לראות איך שאנשים עולים בדוחק וחלקם גם נשארים בחוץ.

30749: זה דבר שוודאי שלא יכול להיות נסבל, אבל אני אומר שמי שיודע להוציא 10 קווים, לדוגמה, או 20 קווים, לעשות את הפעולה, יכול גם להוציא 30 קווים.

30749: צריך פה רצון טוב לתגבר את זה, כי אחרי הכול לא עולים לשם עדר של כבשים לאוטובוס, צריך שיהיה גם מקום מכובד לשבת לכל אדם, על זה הם אגב משלמים, זה לא בחינם ולא בהתנדבות.

30749: אז כך שהבקשה של התושבים היא בקשה מצוינת, אבל לצד הבקשה שלהם אני חייב לציין את החברות שהן באמת משתדלות לעשות לנו בנושא של הפריסה הרבה בשורות טובות, כולל דן בדרום, שציינת את זה לפני מספר דקות, כולל כל שאר החברות שנמצאות פה.

30749: מרוב שיש הרבה חברות, צריך לזכור את כולן, גם את אגד, את סופרבוס, גם את קווים, אפיקים, וגם ארגוני נוסעי התחבורה הציבורית, ונדמה לי שלא מנינו את כולם.

30749: יש לנו גם כן קווים של מהדרין, אבל זה סיפור בפני עצמו.

30749: אז אני מודה לך על הדיון ואני אשמח, בעזרת ה', להמשיך ולשתף פעולה, תודה רבה.

ישראל אייכלר: אחרי מסכת ברכות מגיעה מסכת שבת, עכשיו אנחנו פונים אל הפונים.

ישראל אייכלר: הגב' בת שבע אקשטיין תהיה ראשונת הפונים שתדבר, אחריה הרב ישראל שמחה אייכנטל.

בת שבע אקשטיין: אני לא יודעת אם אני באה בשם השכונה, אבל אני תושבת השכונה ואני הייתי רוצה לתאר, לא רוצה להיכנס לתיאורים איך זה בדיוק זה נראה, הרב אבוטבול דיבר על עולים בדוחק או יורדים בדוחק, אבל זה מצב מאוד עדין לעומת מה שקורה בפועל.

בת שבע אקשטיין: יש הרבה מה לתאר ומה להרחיב איפה הבעיות, הייתי רוצה שתפתחו את הראש לחשוב על פתרונות יותר יצירתיים ממה שקרה עד היום בעיר בית שמש.

בת שבע אקשטיין: כשם שבירושלים יש רכבת קלה שעושה ציר מרכזי ונוסעת הלוך חזור כל חמש דקות בכל העיר, עושה קווי תחבורה בציר הכללי, ככה בבית שמש גם אמור להיות כביש 10.

בת שבע אקשטיין: כביש 10 אמור לשחרר לנו מרמה ג' ו-א' ועד הביג, הלוך חזור כל הזמן, כשבכל שכונה הוא נכנס לכיכר הראשונה ויוצא ממנה.

בת שבע אקשטיין: אני רוצה שתחשבו בראש קצת יותר גדול ממה שקורה עד היום, כי בית שמש הולכת ומתפתחת ויהיה גם רמה ג'2 ויהיה ד' ו-ה' והמשקפיים וכו' וכו'.

בת שבע אקשטיין: לא יהיה אפשרי לעשות אוטובוס מ-ג'2 לביג ומ-ג'1 לביג ומ-ד' לביג, מכל שכונה לא יהיה אפשר להוציא קו ישיר.

בת שבע אקשטיין: אני בתור נוסעת מרמה ג' לביג לוקח לי למעלה משעה נסיעה, נסיעה של 10 דקות.

ישראל אייכלר: כשאת אומרת ביג, רוב הצופים לא יודעים - - -

בת שבע אקשטיין: זו תחנת הרכבת וביג - - -

ישראל אייכלר: זו תחנת הרכבת שמקשרת את בית שמש לאזור המרכז.

שלמה ברילנט: וגם משרדים.

בת שבע אקשטיין: זה פותח את כל נושא התעסוקה בבית שמש.

בת שבע אקשטיין: אנחנו, הנשים בבית שמש, נוסעות יום יום לירושלים, כי אין לנו אופציה לנסוע לאזור המרכז, כי קו 597, נדבר עליו בהמשך - - -

שלמה ברילנט: שעתיים וחצי.

שלמה ברילנט: אמא שלי נוסעת בו ביום שישי שעתיים וחצי.

ישראל אייכלר: אנחנו ניתן לך לדבר, כי אם כולם ידברו ביחד אף אחד לא ישמע.

בת שבע אקשטיין: לכן אני חושבת שהדבר הזה אמור להיות מפתח.

בת שבע אקשטיין: זאת אומרת אמור להיות קו ישיר שנוסע כל הזמן ומכל שכונה מתחברים אליו.

בת שבע אקשטיין: כמו שבירושלים מתחברים מרמות לרכבת הקלה, באותה מידה גם בבית שמש.

ישראל אייכלר: מה שאמרת לגבי כביש 10, אני חושב שבכלל בכל הערים היום, דרור, מטעם משרד התחבורה, עשיתם קווים מרכזיים בצירים מרכזיים.

ישראל אייכלר: יכול להיות שבית שמש צריכה גם אוטובוסים בתוך הצירים המרכזיים ולא רק - - -

בת שבע אקשטיין: זה לא רק צירים מרכזיים, נהר הירדן.

ישראל אייכלר: יש כמה צירים מרכזיים שצריך קווים, כי אני שמעתי מאנשים שהיות שהקווים נכנסים לתוך השכונות, אז כל הנסיעה אורכת כמו שהיה פעם, קראתם לזה הפסטה.

בת שבע אקשטיין: לעבור את הציר המרכזי לוקח 40 דקות ואז משם עוד קו בשביל הרכבת, בשביל הביג, וזו נסיעה של למעלה משעהמ תחילת המסלול ועד סופו.

בת שבע אקשטיין: זה לא משהו הגיוני.

בת שבע אקשטיין: בתור דבר בסיסי בעיר, אמור להיות בה קו ישיר ממקום למקום.

בת שבע אקשטיין: דבר נוסף, לגבי קו 597.

בת שבע אקשטיין: אני בתור נוסעת גמרתי לנסוע איתו, מהסיבה הפשוטה שאי אפשר לנסוע, שעתיים וחצי נסיעה מבית שמש לבני ברק, נסיעה של 35-40 דקות בפועל.

בת שבע אקשטיין: שלושת רבעי שעה בתוך בית שמש זה במקרה הכי עדין.

בת שבע אקשטיין: צריך גם פה לחשוב על פתרון יותר יצירתי, לחלק את 597 ו-497, שני הקווים נוסעים דרך נהר הירדן.

בת שבע אקשטיין: זו עוד פעם אותה טעות, אמור לנסוע קו אחד דרך כביש 10 וקו אחד דרך כביש נהר הירדן.

בת שבע אקשטיין: איכשהו לחלק את הנסיעה, שרמה ג' לא תצטרך לעשות את המסלול גם של רמה ג' וגם של רמה א' וגם של נהר הירדן, של רמה ב', וגם של העיר בית שמש.

בת שבע אקשטיין: זה לא שייך, אנחנו נוסעים למעלה משעתיים וחצי וזה לא דבר הגיוני.

בת שבע אקשטיין: לגבי נסיעות באוטובוס פנימי, בתוך בית שמש, מה שקורה היום בקווים 417 ו-418 ואני מאמינה שמהר מאוד הוא יגיע גם ל-419.

בת שבע אקשטיין: הנסיעה בקו פנימי היא בלתי אפשרית, בפרט בימי שישי ובמוצאי שבתות, שאז זה קורה בעיקר.

בת שבע אקשטיין: נוסעים אנשים עם עגלות, עם מזוודות, עם ילדים קטנים.

בת שבע אקשטיין: זה הרבה פחות מקומות ישיבה, זה הרבה פחות נוח, אין תא מטען מסודר.

בת שבע אקשטיין: זה לא בטיחותי, זה מסוכן, אלה אוטובוסים ישנים, הם לא עולים את העליות של ירושלים.

בת שבע אקשטיין: אני לא חושבת שזה אמור להיות בכלל אופציה בנסיעה בין עירונית להביא קווים של עירוני במחיר של בין עירוני.

ישראל אייכלר: אוטובוסים.

בת שבע אקשטיין: כן.

בת שבע אקשטיין: חוץ מזה בקווים הפנימיים בימים כמו ימי שישי, מוצאי שבת וראש חודש, חייבים לתגבר.

בת שבע אקשטיין: הנושא של קו 19 שיוצא מרמה ג' ונוסע לשאר השכונות והאופציה היחידה לצאת מהשכונה זה דרך קו 19.

בת שבע אקשטיין: הקו הזה עמוס בצורה שאין בכלל מה לנסות לעלות עליו בשעות של העומס.

בת שבע אקשטיין: בראש חודש, לפני שתיים וחצי בצהריים אני לא מצליחה להגיע מרמה א' לרמה ג', מרחק של 5 דקות נסיעה ייקח לי שעתיים.

בת שבע אקשטיין: אני חושבת שזה גם ראוי לתשומת לב.

ישראל אייכלר: אני מודה לך על הדברים.

ישראל אייכלר: הדברים, אני מקווה, נרשמים על ידי משרד התחבורה וחברות התחבורה, שאחר כך תשיבו ספציפית לשאלות.

ישראל אייכלר: אנחנו נעבור לישראל שמחה אייכנטל.

ישראל אייכלר: אני אומר בכללי, כל הפונים, אני בטוח שהם מדברים מנהמת ליבם ויש להם המון המון מצבור להגיד, אבל כדי שלא תהיה כפילות אני מציע שכל מה שמישהו כבר אמר מישהו אחר לא יגיד עוד פעם, למרות שהוא הכין את זה.

ישראל אייכלר: תגידו דברים חדשים.

ישראל אייכלר: בבקשה, מר אייכנטל.

ישראל שמחה אייכנטל: ניסינו כמובן לסדר שלא יהיו כפילויות.

ישראל שמחה אייכנטל: דבר ראשון, אני רוצה להודות לוועדה על ההתכנסות לטובת תושבי בית שמש, לכל מי שהגיע לפה, נציג העירייה, נציג הוועדה, נציג החברות, בפרט הרב דירנפלד, שדאג לקדם את הוועדה ולדאוג שהיא תהיה באמת.

ישראל שמחה אייכנטל: רציתי לציין כמה נושאים.

ישראל שמחה אייכנטל: דבר ראשון, אני אתחיל במילים הטובות, בשנתיים האחרונות אפשר להגיד שהתחבורה הבין עירונית מבית שמש והחוצה הייתה בשיפור מצוין, היו תגבורים, עומדים בלחץ ביום שישי, פורים בשנה שעברה לא היה הפורים של לפני שלוש שנים.

ישראל שמחה אייכנטל: כל הדברים היו שונים, אבל זה עוד לא מספיק ו - - -

ישראל אייכלר: יש לי בשורה בשנה הזאת, שפורים זה יום שישי, כמו בשנה שעברה, כך שהרבה אנשים נשארים בבית, לא עולים לירושלים גם.

ישראל שמחה אייכנטל: זה פורים של ירושלים.

ישראל אייכלר: סליחה, פורים בירושלים זה ביום שישי.

ישראל אייכלר: אבל זה שזה לא היה כמו בפעם הקודמת זה בגלל שהיה יום שישי.

ישראל אייכלר: קחו בחשבון.

ישראל שמחה אייכנטל: הבשורה ביום שישי שבחזור אגד תוכל מירושלים לבית שמש להתארגן יותר, כי זה לא יהיה הכול באותו יום, גם היציאות מכל הכיוונים לכל הכיוונים, זו הבשורה של יום שישי.

ישראל אייכלר: אז מה הבעיה?

ישראל אייכלר: אנחנו רוצים לשמוע ממך את הבעיות.

ישראל שמחה אייכנטל: לא, זו הבשורה, אמרת הבשורה של יום שישי.

ישראל שמחה אייכנטל: יש קו בבית שמש שמחבר בין שכונות בבית שמש וירושלים, זה קו 418.

ישראל שמחה אייכנטל: בשמונה השנים האחרונות הקו הזה פלוס מינוס באותו לוח זמנים חוץ מתוספת שקיבלנו לאחרונה מבית שמש בשעה אחת ובשעה שתיים, ותוספת שקיבלנו מירושלים, מתשע עד אחת עשרה כל 20 דקות, בבוקר, ובצהריים משלוש עד ארבע, כל 20 דקות במקום כל חצי שעה.

ישראל שמחה אייכנטל: אפשר להגיד שמתשע עד אחת עשרה לא היה בכלל תחבורה והיום יש כל 20 דקות.

ישראל שמחה אייכנטל: מה שקורה, שאנשים שגרים בשכונת חפציבה, בין - - - ליפה נוף ובקריה, כשרוב הציבור מעדיף לנסוע בקו 418, שהוא קו ייעודי יותר למגזר החרדי, לא יכול לעבוד בירושלים, אין לו את הגמישות של הנסיעות.

ישראל שמחה אייכנטל: יש קו פרטי שפעיל בבית שמש על ידי מהדרין, הוא על בסיס אותה אוכלוסייה והרבה אנשים נוסעים שם מפני שאין להם את האפשרות לנסוע בקו תחבורה ציבורית גם במחיר שהמחיר יקר, גם הבטיחות שם פחות, כי אין שם ביקורת, אין שם פיקוח.

ישראל שמחה אייכנטל: את כל הדברים האלה, צריכים לראות איך אפשר לתגבר את הנסיעות מבית שמש לירושלים.

ישראל שמחה אייכנטל: זה דבר ראשון שאני רוצה להגיד.

ישראל שמחה אייכנטל: נושא 497.

ישראל שמחה אייכנטל: 497 זה קו שהיה באגד, עכשיו הוא עבר לסופרבוס, הוא מבית שמש לבני ברק, לא מרמה ג', הוא יוצא מרמה ב'.

ישראל שמחה אייכנטל: כמובן שבהתחלה דיברו שהוא יתחיל מהרצוג, שזה אומר שכונת יפה נוף, קריה וחפציבה, ובסוף לילה לפני התפעול התחילו שהוא מתחיל כולל נהר הירדן, שזה עקב פניות של אנשים.

ישראל שמחה אייכנטל: כן צודק לא צודק, אפשר לדון בנושא שכרגע יש שני קווים שנוסעים על רחוב נהר הירדן, שלכאורה אין בזה צורך.

ישראל שמחה אייכנטל: דבר שני, רוב פניות הציבור שהגיעו ביומיים שניסינו לשמוע מאנשים, שלוח הזמנים זה בסך הכול המלצה במקרה הטוב והמלצה בלבד.

ישראל שמחה אייכנטל: אתמול, בדרך לירושלים קיבלתי טלפון מאישה שמחכה מאחת ו-7 דקות בתחנה לאוטובוס של שעה אחת, בשעה שתיים ו-35 היא עלתה לאוטובוס של שעה שתיים.

ישראל אייכלר: מאיפה?

ישראל שמחה אייכנטל: מבית שמש לבני ברק.

ישראל שמחה אייכנטל: התקשרתי וביררתי, הטענה הייתה שבאחת ו-53 האוטובוס של אחת כבר נמצא במחלף דן.

ישראל שמחה אייכנטל: אז אפשר להגיד שאו שהוא יצא לפני הזמן, או של שתיים איחר.

ישראל שמחה אייכנטל: אני לא יודע.

ישראל שמחה אייכנטל: מפה זה לקח לו פחות מ-7 דקות, שזה לא מציאותי, ופה זה לקח לו 35 דקות.

ישראל אייכלר: אתה רוצה להגיד שנהגים מדלגים על נסיעות שהם צריכים לצאת.

ישראל שמחה אייכנטל: יש פה בפניות הציבור, בדפים בדיוק - - -

בת שבע אקשטיין: במציאות הקיימת זה קורה כל הזמן.

ישראל אייכלר: מדלגים על נסיעות?

בת שבע אקשטיין: הם לא יוצאים, וכשהם יוצאים אז הם לא מעלים אנשים בגלל שהם עמוסים.

בת שבע אקשטיין: זה מה שקורה.

ישראל שמחה אייכנטל: זה דבר אחר.

ישראל אייכלר: אני רוצה להפריד.

ישראל אייכלר: אם אוטובוס מלא והוא לא עוצר, זה סיפור אחד, הוא מילא את תפקידו.

ישראל אייכלר: אבל אם הוא דילג על נסיעה זה חמור מאוד.

בת שבע אקשטיין: הם מדלגים על נסיעות, בוודאות, כל יום יש את זה.

ישעיהו ארנרייך: אני אגיד לך איך זה קורה.

ישעיהו ארנרייך: אם קוראים לאוטובוס לצאת מבני ברק לבית שמש בשעה חמש ובשעה שבע הוא אמור לצאת מבית שמש, סביר להניח שאין סיכוי שהוא יגיע לבית שמש בשבע.

ישעיהו ארנרייך: הפקקים וכל התחנות, אין סיכוי שזה יקרה.

ישעיהו ארנרייך: אז מה קרה?

ישעיהו ארנרייך: אז האוטובוס בשבע לא יצא מבית שמש, אז הוא יצא בשבע ו עשרים, הוא יוצא בשבע וארבעים, תלוי לפי המצב.

ישראל אייכלר: אני לא מקבל את התשובה הזאת.

ישעיהו ארנרייך: זאת המציאות.

ישראל אייכלר: אם זאת המציאות צריך לשנות אותה, צריך שיהיה אוטובוס שייצא בזמן ולא קשור - - -

תמר זוסמן: גם הקווים העירוניים, קווי 19 אף פעם לא יוצאים בזמן וכשהם יוצאים בזמן אז זה יוצא שיש שני אוטובוסים עמוסים, הם לא עוצרים בתחנות.

תמר זוסמן: אני נוסעת דרך רחוב ירמיהו, מי שמכיר את רמה ג', מהאנשים של בית שמש.

תמר זוסמן: באופן קבוע הם לא עוצרים לנו, הם עמוסים.

מליה וינשטוק: אני מדברת על קו 19, אני בתחנה הראשונה.

תמר זוסמן: אני מדברת על הכיוון השני.

ישראל אייכלר: אתה סיימת את דבריך?

ישראל שמחה אייכנטל: יש לי עוד כמה נושאים.

ישראל אייכלר: תסיים, היות שדרור צריך ללכת, אני רוצה שהוא ישיב על הדברים שדיברנו עד כה, אני חושב שמספיק - - -

ישראל שמחה אייכנטל: אולי שישיב לנו.

ישראל אייכלר: לא, תמשיך להגיד את הדברים.

ישראל שמחה אייכנטל: יש עוד קו שלאחרונה התבשרו עליו תושבי בית שמש, קו שאמור לפעול בסופי שבוע, קו בית שמש- חיפה.

ישראל שמחה אייכנטל: התבשרו עליו שהוא הולך לפעול, בסוף שנה שעברה, בינתיים הקו הזה נעלם, נחבא, לא נמצא.

ישראל שמחה אייכנטל: אם מישהו יודע איפה הוא אנחנו נשמח לדעת.

ישראל אייכלר: הוא שאל שאלה חשובה, היה צריך להיות קו לחיפה ובוטל.

ישראל שמחה אייכנטל: בשכונת חפציבה יש תחנה שהיא התחנה המרכזית בחפציבה, היא נמצאת ברחוב חפץ חיים.

ישראל שמחה אייכנטל: התחנה הזו לא ראויה לקבל יותר מאוטובוס, שניים גג.

ישראל שמחה אייכנטל: במקרה שיש שם יותר מאוטובוס אחד, הפקק מגיע לכמויות אוטובוסים שעומדים בפקק.

ישראל שמחה אייכנטל: גם נהר הירדן לא ערוכה לקבל את כמות האוטובוסים, אבל זו נקודה אחרת, יש שם אי תנועה.

ישראל שמחה אייכנטל: אני לא יודע לכבוד מה עשו אותו, שמפריע לאוטובוסים לעקוף והוא גורם לפקק.

ישראל שמחה אייכנטל: אין כניסה שם לתחנה ליותר מאוטובוס או שניים.

ישראל שמחה אייכנטל: חוץ מזה שבימי שישי, אני חושב שכל החברות יכולות לשים שם תחנת מוצא, הן לאשדוד, הן לירושלים, שיש היום כבר תחנת מוצא, וגם לבית שמש יכול להיות שם אוטובוס ישיר לבני ברק, מוקד יציאה בימי שישי ובערבי חג וכמובן בפורים.

ישראל שמחה אייכנטל: תודה רבה.

ישראל שמחה אייכנטל: אני רוצה לבקש מדרור, אולי תתחיל באמת מהסוף, הוא דיבר על מוקדי יציאה - - -

קריאה: אבל יש עוד כמה דברים שמאוד חשוב לי שדרור גם ישמע.

מליה וינשטוק: לגבי הבין עירוני.

מליה וינשטוק: בכל מקום בבני ברק, במודיעין עלית, בכל המקומות האלה יש היום קווים במשך השבוע גם, ישירים להר נוף, לרמות, לרכס.

מליה וינשטוק: בסוף השבוע זה בכלל מפוצץ ויש כמה.

מליה וינשטוק: אצלנו אין כזה דבר, לא הר נוף, לא רמות, לא רכס, אנשים נוסעים באוטובוסים פרטיים, במוניות.

ישראל שמחה אייכנטל: אם אפשר לציין שבבית שמש ביום שישי יוצאים לרכס שני אוטובוסים פרטיים, לרמות - - -

ישראל אייכלר: זה מה שהיא אומרת, שצריך להיות של - - - אנחנו לא מדברים על פרטיים.

מליה וינשטוק: בבני ברק יש כל יום אוטובוס לאולמות ליד הר נוף, כל יום ישיר.

ישראל אייכלר: אני אכבד את מר דרור גנון, שיענה על הבעיות.

תמר זוסמן: אפשר להגיד עוד משהו אחד, שחשוב לי שדרור ישמע את זה.

תמר זוסמן: קו 419, הוא נוסע ישיר מרמה ג' לירושלים, הוא הקו היחידי שמקשר בעצם מרמה ג' לירושלים, אין לו תחנה בכניסה לעיר.

תמר זוסמן: 90% מהנוסעים יורדים בבנייני האומה וחוזרים חזרה רגלית לכניסה לעיר.

תמר זוסמן: אני חושבת שזה אבסורד, הדבר הזה.

תמר זוסמן: חייבים שם תחנה.

תמר זוסמן: מלבד זה יש עוד דברים שלא קשורים ממש לאוטובוסים, דיברת עם הרב גרינברג, הקטע שרחוב ירמיהו, אם אתה מכיר את הרחוב, הרחוב הזה זה סכנה קיומית יום יום, כמעט תאונות דרכים.

תמר זוסמן: זה רחוב שחייב להיות חד סטרי וגם המסלול של האוטובוסים הוא הורדה והעלאה באותו מקום, חייבים לעשות אותו חד סטרי.

תמר זוסמן: עוד דבר, סככות אין לנו.

תמר זוסמן: אני עומדת בתחנה, יש גשם, אני מגיעה לבית הספר של הבת שלי רטובה.

תמר זוסמן: אין סככות.

ישראל אייכלר: את הסככות, אני מבקש מראש העיר לרשום.

30749: בסככות כבר עשינו - - -

תמר זוסמן: ברמה ג' יש אולי שלושה רחובות - - -

קריאה: ראש העיר צריך לעשות יותר כתבות בעיתונים.

30749: קיבלנו ונקבל עוד.

עידו עפרוני: עוד משהו אחד לדרור.

עידו עפרוני: אני מנהל מרחב בארגון תחבורה 'בדרך שלנו', בירושלים.

עידו עפרוני: לגבי קו ישיר לנתב"ג, דרור, מאזור בית שמש.

עידו עפרוני: זה אזור שיחסית יש בו הרבה עולים חדשים, בית שמש זה אזור די קרוב לנתב"ג.

עידו עפרוני: צריך שיהיה איזה שהוא קו ישיר.

עידו עפרוני: הרכבת זה משהו שהוא לא מספיק טוב, כי אתה צריך להחליף, אתה צריך לנסוע או לתל אביב ואז לנסוע שוב פעם לנתב"ג, זה בסביבות כמעט שעה ו- לפעמים.

ישראל אייכלר: היות שסמנכ"ל משרד התחבורה, שממונה על כל קווי התחבורה בארץ, צריך לצאת ואנחנו נשב עוד בדיונים, אז אני רוצה לפני שהוא עונה למקד כמה בעיות שליקטנו פה, ממה שאתם הבאתם.

ישראל אייכלר: דרור, אני רוצה תשובות ותרשום לך.

ישראל אייכלר: אחד הדברים שלא הועלו פה כל כך, אבל בכל הדברים אני שמעתי שיש מחסור נורא בקווי תלמידים בבתי ספר החדשים.

דרור גנון: קווי תלמידים זה לא אצלנו, אבל אני אתייחס.

ישראל אייכלר: תהיה ועדה, אבל אני רוצה שתיקח את זה.

ישראל אייכלר: דבר שני, מחסור בקווים עירוניים ישירים ולא מאספים.

ישראל אייכלר: אנחנו מדברים על צירי התחבורה.

ישראל אייכלר: תוספת קווים בשעות הערב לירושלים, תוספת שעות פעילות לגבי הלילה בירושלים, מכונות התיקוף המקולקלות, שכבר הרבה פעמים דיברנו, אנחנו נרצה תשובות.

ישראל אייכלר: הכבישים צרים ברמת בית שמש ג', על זה ראש העיר אולי תיכף יענה, איך יכול להיות ששכונה חדשה נבנית עם כבישים צרים שאוטובוסים נתקעים שם וסותמים את הכביש.

ישראל אייכלר: קו 419 של אגד לירושלים, אוטובוסים דו מפרקיים, דיברנו על זה, העלתה את זה אחת הפונות.

ישראל אייכלר: יש עוד משהו שדובר פה, לגבי הבין עירוני, קו מסלול ארוך, מתיש ובלתי יעיל, קו 11.

ישראל אייכלר: אני מדבר רק בשם התושבים, אני לא מכיר את הנושא.

ישראל אייכלר: ולוחות הזמנים, שמישהו אמר שזה המלצה, נהגים שלא מסיימים את מסלול הנסיעה.

ישראל אייכלר: אם היית יכול להתייחס, דרור, את זה נעשה בדיונים הבאים, אבל תרשום לך, אני רוצה על זה תשובות בכללי כשהקווים מלאים, למשל אוטובוס מלא שלא יצטרך לעשות את כל הדברים האלה, נדבר על זה.

ישראל אייכלר: אבל עכשיו לבית שמש.

נחמה קריבוס: יעבירו לו אחר כך את מה שנדבר?

ישראל אייכלר: קודם כל אנחנו בקשר איתו יום יומי.

ישראל אייכלר: בי"ת, הדיון ימשיך אחרי שדרור יילך.

ישראל אייכלר: השמש עולה והשמש זורחת ויורדת והארץ לעולם עומדת.

ישראל אייכלר: דרור בא, הוא ידבר ויילך ואנחנו נמשיך את הדיון.

ישראל אייכלר: בבקשה.

דרור גנון: קודם כל תודה רבה שהגעתם ותודה רבה שאתם משתפים אותנו עם כל הבעיות והבקשות.

דרור גנון: חלק מזה זה בקשות, לא תמיד זה בעיות.

דרור גנון: אני חושב שהעיר בית שמש מאופיינת בשימושים מאוד גבוהים בתחבורה הציבורית והאינטרס של המדינה זה לשמר את זה וכן לתת לכם את רמת השירות הראויה והטובה.

דרור גנון: אני יכול להגיד לכם שבגדול העיר בסך הכול השתדרגה באופן משמעותי מבחינת התחבורה הציבורית.

דרור גנון: אפשר לראות את זה בשנים האחרונות יותר מאשר בשנים הראשונות.

דרור גנון: במקביל גם העיר גדלה באופן משמעותי מבחינת היקף השטח הגיאוגרפי וכמות התושבים.

דרור גנון: ישנם עניינים שמאפיינים ערים חרדיות או ערים שגרים בהם הרבה אוכלוסיות חרדיות, שזה נדידה, אנחנו קוראים לזה בשפה שלנו, בין עיר הראשה, העיר הגדולה ששם יש יותר תעסוקה ולימודים, אם זה כוללים, אם זה משפחות וכן הלאה, ירושלים ובני ברק במקרה הזה, אתם נמצאים פחות או יותר באמצע.

דרור גנון: זה מאפיין גם ביקושים ונסיעות שהן בין עירוניות יותר.

דרור גנון: השנה לבד אנחנו השקענו, אני לא רוצה להגיד בסכומים, כי זה לא צריך לעניין אתכם, אבל בכמות של תשומות של תחבורה ציבורית, נסיעות וקווים, השקענו בעיר משהו כמו 7% מכלל מדינת ישראל בתקציבים שלנו, שזה המון.

דרור גנון: אם תיקחו את הכימות, ביחס לכמות התושבים, ביחס לכמות התחבורה, פשוט נתנו זריקת מרץ בתחילת השנה ואנחנו מתכוונים להמשיך.

דרור גנון: ב-2016 הולכים להיכנס עוד תגבורים נוספים בקווים עירוניים, אם זה 11 ואם זה 19, שדיברתם עליהם - - -

ישראל אייכלר: אני מקווה שזה תלוי באוצר, התקציב הזה.

דרור גנון: אנחנו מסתדרים עם האוצר בחלק מהדברים.

ישראל אייכלר: לפי מה שקיבלתי ממשרד התחבורה עדיין לא קיבלתם את התקציב.

דרור גנון: אנחנו נקבל אותו בשבועות הקרובים, אני מקווה.

ישראל אייכלר: יופי.

ישראל אייכלר: אז בוא תתייחס לבעיות הספציפיות.

דרור גנון: אני אכנס לבעיות, אבל חשוב שגם נבין.

דרור גנון: בגדול, אם אני מסתכל על הבקשות שלכם, ותיכף אני אדבר קצת יותר פרטנית על הבקשות עצמן, העיר בית שמש היא כבר עיר, היא עיר גדולה.

דרור גנון: אנחנו כבר לא מדברים על עיר יחסית קטנה, של 100,000-80,000 תושבים, וההתנהלות וההתנהגות תצטרך לעבור בשלב מסוים בהמשך כעיר שיש לה מרכז תחבורתי.

דרור גנון: ציינו פה הרבה אנשים שהם רוצים לנסוע לביג ומהביג להמשיך.

דרור גנון: זה בסדר, זה הגיוני, צריך לחשוב איך אנחנו בונים מסוף תחבורה מרכזי, שמרכז את התחבורה ועושים מעבר, כמו שאמרתם למשל על ירושלים.

דרור גנון: בירושלים מגיעים לאזורים שמהם נוסעים, מגיעים להר חוצבים, או תחנה מרכזית או מקומות אחרים, יש אזורים שמהם אפשר להמשיך.

דרור גנון: גם כאן נצטרך לחשוב איך בונים את זה בצורה יותר נכונה.

דרור גנון: מוקדי יציאה מחליפים מסוף תחבורה.

דרור גנון: מה זה מוקד יציאה?

דרור גנון: מגיעים לאותו מוקד ומשם נוסעים ישיר.

דרור גנון: זאת הכוונה ולכן, כמו שאתם מעלים את זה, אתם הסברתם את זה בצורה נכונה יותר, רק פחות מקצועית, אבל הצגתם את הצורך ברמה של איך שאתם רואים את זה.

דרור גנון: זה נכון ואנחנו ניקח את זה לתשומת לבנו, אנחנו נשב עם העיר ואנחנו נבנה בתקופה הקרובה איזה שהוא - - -

מליה וינשטוק: אני חושבת שאנחנו צריכים איש קשר שנוסע באוטובוסים.

דרור גנון: תיכף נתייחס גם לזה.

דרור גנון: אין שום בעיה.

ישראל אייכלר: אני רוצה התייחסות למה שאת אמרת.

ישראל אייכלר: האם יש לכם בבית שמש אנשי קשר שיוכלו לדווח לכם באופן - - -

דרור גנון: קודם כל אנחנו עובדים מול הרשות המקומית.

ישראל אייכלר: רק אל תגידו שחברי העירייה לא נוסעים באוטובוסים.

מליה וינשטוק: הם לא נוסעים.

דרור גנון: חברים, אני באמת חייב להמשיך הלאה, יש לנו עניינים נוספים.

דרור גנון: ברשותך, בבקשה, תני לי לסיים.

דרור גנון: חבל, אנחנו נבזבז את הזמן.

דרור גנון: אני אתייחס גם לזה בסוף דבריי.

דרור גנון: לגבי רמת בית שמש ג', אנחנו מכירים ויודעים את הבעיות שיש.

דרור גנון: אנחנו כל הזמן משקיעים יותר ויותר בתחבורה שם, אתם רואים שאנחנו גם מוסיפים קווים.

דרור גנון: אנחנו פתחנו קו חדש עירוני, ייפתח יותר נכון, בקרוב, עוד קו.

דרור גנון: נפתח אחד, ייפתח עוד אחד, שמחבר את רמת בית שמש ג' לתחנת הרכבת ולביג.

תמר זוסמן: לא, אבל הבנתי שהוא יהיה רק כשיהיה גשר והגשר יהיה רק עוד כמה חודשים.

דרור גנון: יהיה עוד כמה חודשים, תהיה תחבורה, זה כבר משהו שהוא מתחבר ביחד, אתם צריכים להבין.

דרור גנון: אנחנו גם הארכנו את קו 15, שקשור לרמת בית שמש ג'.

דרור גנון: אני פשוט אקום ואלך.

דרור גנון: אתם מוכנים לתת לי לדבר?

דרור גנון: אני כיבדתי אתכם, תכבדו גם אותנו ואת המעמד.

דרור גנון: כשאני אסיים אני אתן לכם גם תקווה בעניין הזה ותיכף נסכם את זה.

דרור גנון: לגבי אוטובוסים 497 ו-597 אנחנו נעשה ישיבה משותפת עם המפעיל, נבדוק את הטענות לגבי זמני הקשירה של הקו, שנטען פה שהוא לא מספיק להגיע.

דרור גנון: במידת הצורך נתגבר את המפעיל באוטובוסים נוספים, שייתנו מענה לעניין הזה.

ישראל אייכלר: מי זה המפעיל?

דרור גנון: סופרבוס.

דרור גנון: אוטובוסים עירוניים שנוסעים מבית שמש לירושלים בסופי שבוע.

דרור גנון: מפת התנועה, אנחנו קוראים לזה, כמות הנסיעות שצריכה להיות ביום שישי ושבת היא פי שלושה, פי ארבעה, ממה שיש ביום רגיל.

דרור גנון: יש קושי לפעמים לנייד אוטובוסים ולהתנהל עם אוטובוסים בין עירוניים, מה גם שבהגדרה התחבורתית זה מטרופולין, זאת אומרת זה בתוך תחום הפריפריה של ירושלים.

דרור גנון: גם למשל מבשרת נוסעים עם אוטובוס עירוני וגם יישובים אחרים.

דרור גנון: אנחנו נעשה איזה תכנית עם אגד ונבחן את הנושא הזה.

דרור גנון: אם זה מפריע, נקטין את כמות העירוניות שייסעו ביחד עם העיר ונראה מה המשמעויות.

דרור גנון: או שנגביל את כמות הנוסעים שנוסעת באותה נסיעה, כך שיוכלו גם להעלות מזוודות או מה שצריך.

דרור גנון: לעתיד אנחנו נדאג לזה גם כן בהחלפת אוטובוסים ובהצטיידות באוטובוסים נוספים.

דרור גנון: לגבי הכניסה לעיר, התחנה שביקשתם, ב-419.

דרור גנון: יש לנו בעיה עם עיריית ירושלים.

דרור גנון: עיריית ירושלים לא יכולה להוסיף יותר אוטובוסים שעוצרים בתחנה בכניסה לעיר, לאור הכמויות שסותמות פשוט את התנועה של כלל הנכנסים לירושלים.

דרור גנון: למרות זאת, נעשה בדיקה.

ישראל אייכלר: אפשר לעשות מיקום אחר, ירושלים היא עיר גדולה.

תמר זוסמן: יש לנו 418 ו-419 - - -

דרור גנון: חברים, פתרונות אחר כך.

דרור גנון: אנחנו נעשה את הבדיקה.

ישראל אייכלר: חברים, לא רק שלא שומעים אתכם, גם לא שומעים מה שעונים לכם.

ישראל אייכלר: אז חבל על הזמן, אנחנו נמשיך את הדיון, אנחנו לא בורחים.

דרור גנון: אנחנו נעשה את הבדיקה מול עיריית ירושלים ובכלל לכמות האוטובוסים, ויכול להיות שבשעות מסוימות כן נתיר את זה ובשעות מסוימות לא.

דרור גנון: אנחנו נבדוק את זה, כי זה כבר עניין הנדסי בטיחותי, זה לא קשור לעניין של המיקום.

ישראל אייכלר: לגבי התחנה המרכזית שאמרת, קראתי אצלך שאתם רוצים 55 דונם ל - - -

דרור גנון: נכון ודיברנו עם העירייה.

ישראל אייכלר: יש לך פה את ראש העיר.

דרור גנון: נכון, אני אמרתי, אנחנו עם העירייה נעבוד על התכנית שתשנה את אופי הפריסה של ה - - -

ישראל אייכלר: זה יפתור הרבה בעיות שהעלו פה.

דרור גנון: בוודאי.

דרור גנון: הרעיון הוא ללכת קדימה.

דרור גנון: להוסיף מכל מקום לכל מקום זה לא הפתרון.

דרור גנון: רחוב ירמיהו הולך להיות נתיב תחבורה ציבורית לשני הכיוונים מלא.

דרור גנון: את מדברת בירמיהו ירושלים או ירמיהו ב - - - יש הרבה ירמיהו.

תמר זוסמן: ירמיהו בית שמש.

דרור גנון: לגבי ירמיהו בבית שמש, אני אבדוק את הנושא הבטיחותי גם עם העירייה.

דרור גנון: אני לא מכיר את זה, אני אומר את האמת, אני אעשה את הבדיקה.

דרור גנון: לגבי סככות, אנחנו אישרנו עכשיו תקציב, העירייה פעלה פה נמרצות, העבירה אלינו המון בקשות, לחצה באופן משמעותי.

דרור גנון: ראש העיר בעצמו הגיע אפילו למשרד בעניין הזה וגם סגנו.

דרור גנון: אנחנו העברנו את הפניות למשרד האוצר, קיבלנו תקציב ואנחנו הולכים להפעיל את הנושא הזה.

30749: כולל שילוט דיגיטלי.

דרור גנון: כולל שילוט דיגיטלי וכולל הכול.

ישראל אייכלר: כמה סככות קיבלתם?

30749: מנה ראשונה 30., יש עוד כמה מנות בדרך.

דרור גנון: יהיו עוד כמה מנות ואנחנו נדאג לזה.

דרור גנון: לגבי קווי תלמידים, זה לא מהתחולה של התחבורה הציבורית, הנושא של רמת בית שמש ג' בעיקר נידון בוועדת החינוך והספורט אצל חבר הכנסת מרגי.

דרור גנון: הוא מטפל מול משרד החינוך, יש לו הבטחות לגבי העניין הזה, אני חושב שכדאי שתתעדכנו שם.

ישראל אייכלר: הקו לחיפה?

דרור גנון: נסיעות ערב ונסיעות לילה שדיברתם, אני אשמח לקבל יותר מידע שתעבירו אלינו באמצעות הוועדה ונוכל טפל.

ישראל אייכלר: הרב אייכנטל, הפסדת בשורה של דרור, הוא רוצה לשבת איתך על קווי ערב וקווי לילה.

דרור גנון: לגבי מכונות תיקוף שלא פועלות.

דרור גנון: תעבירו לנו גם נתונים פרטניים.

דרור גנון: אני אומר את זה פה ליד המפעיל, אנחנו נקנוס אותו במידת הצורך ונפעל בכל האמצעים שעומדים לרשותנו.

דרור גנון: המכונות צריכות להיות תקפות, למרות באיזה שהוא מקום אתם נוסעים ללא תשלום, אבל בסדר, אני מקבל את זה.

קריאה: סליחה?

דרור גנון: אני צחקתי, זו הייתה בדיחה.

דרור גנון: אני מעריך את זה שזה מפריע וזה נכון ואני אשמח לקבל יותר פרטים ואני מאמין שהמפעיל יצטרך לטפל בזה במידה שיש כאלה תקלות חוזרות ונשנות.

ישראל שמחה אייכנטל: יש דבר אחד, נושא התגבורים.

ישראל שמחה אייכנטל: כיום כשאנשים בתחנות אין לחברה אפשרות לתגבר, אין לחברה אפשרות לגאול את האנשים מהתחנה, כי הם לא מקבלים על זה סובסידיה.

דרור גנון: זה לא נכון, זה לא מדויק, אין את הבעיה הזאת.

דרור גנון: דווקא באשכול שלו זה פחות בעייתי כי יש לו הסכם ישן.

ישראל אייכלר: הנושא שנגעת, אנחנו עם דרור בשיחות ארוכות, על העניין הזה של הגמישות בתגבורים, אבל גם בבית שמש, צריך לדאוג לכך שיהיו לך אנשים במקום שיוכלו להרים טלפון, לקבל אישור לתגבור, כי יש פה אנשים בתחנה.

דרור גנון: זה לדיון של יום רביעי.

30749: רק לתקן אותך, כשהבן שלי בכיתה ג', המכונה מקולקלת או כל דבר אחר, הוא נוהג לשלם פעמיים-שלוש, שלא יובן חלילה שאנחנו שמחים במכונות המקולקלות.

דרור גנון: צחקתי, זאת הייתה בדיחה.

30749: לא, שיובן ש - - - אתה יודע שזה בשידור, דרור.

דרור גנון: ראש העיר, זאת הייתה בדיחה ואני אמרתי שאנחנו רואים את זה בחומרה רבה, כי בסופו של דבר זה הפדיון של המדינה, שלי ושלך.

דרור גנון: הכסף הזה חוזר חזרה לתחבורה הציבורית.

דרור גנון: זאת אומרת התשלום הוא בשביל שהאזרח יקבל חזרה עוד.

דרור גנון: לכן כן חשוב העניין הזה.

ישראל אייכלר: מה אמרת לגבי חיפה?

דרור גנון: לגבי חיפה זה אמור להתחיל לפעול בשעון הקיץ, בקרוב ממש, הקו חזרה.

דרור גנון: אתם תיכף תקבלו עדכון מחברת אגד שמטפלת בנושא הזה.

קריאה: קווים ישירים לשכונות?

דרור גנון: תחבורה ציבורית עירונית היא לא ישירה, כשמה כן היא, היא צריכה לנסוע בין שכונות ולפזר אנשים שמגיעים לכל מקום מכל מקום.

קריאה: האם - - -

דרור גנון: אני מתנצל, אני לא יכול כרגע, אני חייב לצאת, אני באיחור למקום לא פחות חשוב.

ישראל אייכלר: אני רוצה להודות לך.

דרור גנון: אני רק רוצה, ברשותך, הרב אייכלר, אנחנו נארגן ביחד עם העירייה כנס איתכם ביחד בעיר, אנחנו נקבע תאריך, תבואו ושם נעשה את זה בצורה יותר מסודרת, נבחר את אחד הערבים, תבואו למספר שעות, תציגו את כל הטענות בצורה מפורטת.

דרור גנון: אבל תבואו מוכנים עם הנקודות בצורה מסודרת, או שתשלחו או דרך הוועדה, או דרך סגן ראש העיר גרינברג, את כל הנקודות, אנחנו נגיע ונשמע אתכם ונתקדם.

דרור גנון: אין שום בעיה לשמוע אתכם, אנחנו כאן בשביל לשמוע אתכם, כמו שהעירייה נמצאת בשביל לשמוע אתכם, היא מטפלת בכם ביום יום והיא תמשיך לטפל.

דרור גנון: אנחנו נעשה את זה באמצעות העירייה וביחד עם ראש העיר ואנשי המקצוע שלו בשביל לשפר לכם את השירות.

דרור גנון: תודה רבה.

ישראל אייכלר: מצוין.

ישראל אייכלר: תודה רבה לך, דרור.

30749: אני מבקש רשות מהיושב ראש, בבקשה, ברשותך, אדוני, לאפשר גם לממונה על התחבורה שגם לו יש מה להגיד.

ישראל אייכלר: כולם יקבלו רשות דיבור, אדוני ראש העיר, אנחנו נמשיך בדיון.

ישראל אייכלר: אנחנו נקיים בעזרת ה' עוד השבוע עוד שני דיונים, אחד מחר על דן בדרום וביום רביעי עם המנכ"ל.

ישראל אייכלר: המסקנה שלי, רבותיי, שחייבים להיות פקחים מטעם משרד התחבורה בכל עיר שיש שם תחנות מלאות וןלדווח און ליין למשרד התחבורה, לקבל אישור לתגבור ולחייב את החברה 'תביאו עוד 10, 15 אוטובוסים, כמה שצריך', לא יישאר אדם בתחנה בלי שהוא ייסע.

ישראל אייכלר: עכשיו אני רוצה לשמוע את חברי העירייה, אבל מיד אחרי חברת אגד, עמיר קינן.

ישראל אייכלר: הם התלוננו על החברות ואני רוצה לשמוע את עמיר קינן, מנהל חברת אגד.

נחמה קריבוס: עוד לא התחלנו לדבר.

ישראל אייכלר: עמיר, אתה רוצה לשמוע עוד קצת?

עמיר קינן: כן.

ישראל אייכלר: בבקשה, הרב דירנפלד.

מרדכי דירנפלד: אני רוצה במשפט אחד, כבוד היושב ראש.

מרדכי דירנפלד: אני חושב שכל הבעיות מתנקזות לעניין אחד, בית שמש ב-20 השנה האחרונות מ-20,000-17,000 תושבים למעל 100,000 תושבים.

מרדכי דירנפלד: אני חושב שצריכים לשנות את ההסתכלות בכל משרדי הממשלה ואנחנו נפגשים בזה במשרד האוצר, משרד השיכון, בית שמש היא לא איזה עיירה, זו אחת מהערים הגדולות בארץ.

מרדכי דירנפלד: 100,000 תושבים, עיר שהולכת בעוד עשור להיות 250,000 תושבים.

מרדכי דירנפלד: בהסתכלות, כשמדברים, כשהתושבים אמרו שמשתפרים משתפרים, זה כבר לא יעבוד, אין פה עניין של שיפור, צריך לשנות את כל הראייה, להסתכל רחוק .

מרדכי דירנפלד: עיר של 250,000 תושבים תוך עשור, צריכים לחשוב על כל הדברים כמו שיש בערים הכי גדולות בארץ.

מרדכי דירנפלד: אני חושב שברגע שנשנה את ההסתכלות על העיר בית שמש, בראייה הזאת, אז יפתרו את הבעיות שהן נגררות מהעניין הזה.

מרדכי דירנפלד: תודה.

ישראל אייכלר: אני רוצה להודות לרב דירנפלד.

ישראל אייכלר: עכשיו גב' מליה וינשטוק, בבקשה.

מליה וינשטוק: קודם כל תודה רבה לכולם, שהגיעו, לרב דירנפלד ולרב גרוס.

מליה וינשטוק: אני לא רגילה לדבר בפורומים כאלה, אבל אני מקווה שתצליחו להבין על מה אני רוצה שתבינו.

מליה וינשטוק: התחלתי עם זה שהבת שלי הייתה אמורה לעלות לכיתה א', ורק מהסיטואציה שאני חושבת שהילדה בת 6, שסיימה גן, צריכה לעלות לאוטובוס עם הילקוט שלה, קודם כל שהנהג יעלה אותה, אחר כך שהיא תמצא איזה שהוא עמוד לאחוז בו, זה בכלל נס, יצא לה יום טוב, ואם היא הצליחה להגיע לנהג לשלם, אז בכלל יש לה יום.

מליה וינשטוק: אפשר לראות אותה אחר כך, ילדה שהגיעה, יצאה, גמרה את הקרב שלה, של הבוקר.

ישראל אייכלר: אני חייב לומר שבגיל 6 לא שלחו אותי באוטובוס.

ישראל אייכלר: לא יודע מה קרה היום.

קריאה: אין מספיק מוסדות בשכונה.

תמר זוסמן: אנחנו רוצים שיהיו הסעות, אבל הילדים שלנו ברמה ג' - - -

ישראל אייכלר: אני חושב שעצם הדבר שהיא צריכה לעלות לאוטובוס ציבורי זה דבר - - -

תמר זוסמן: על זה אנחנו מדברים.

ישראל אייכלר: צריך הסעות מאורגנות, עם מלווה.

תמר זוסמן: לירושלים בסמינרים יש הסעות.

ישעיהו ארנרייך: אני רוצה להגיד על חפציבה, לתת את התחושה, שתבין על מה אנחנו מדברים.

ישעיהו ארנרייך: נוסעים לחפציבה כל יום לשכונות, לקריה החרדית, ליפה נוף, לרמה ב', כמות תלמידים של לדעתי מעל 2,000.

ישעיהו ארנרייך: מעל 2,000 תלמידים יוצאים מחפציבה או נכנסים לחפציבה לשכונות.

ישעיהו ארנרייך: זה משהו ש - - - לי יש 3 ילדים שלומדים בחפציבה, הם מעדיפים, ילדה מכיתה א' עד כיתה י"ב, הם מעדיפים לא לנסוע באוטובוס, הם הולכות ברגל.

ישעיהו ארנרייך: ילדה כזאת קטנה בת 6 הולכת ברגל, 10 דקות, רבע שעה, 20 דקות, העיקר לא לעלות לאוטובוס.

ישעיהו ארנרייך: השנייה חוזרת הביתה בצהריים כל יום בוכה, בוכה על זה שהיא זכתה ל - - -

ישראל אייכלר: אם היה יושב פה ראש העיר הייתי שואל אותו איך בונים שכונה בלי בית ספר ש - - -

ישעיהו ארנרייך: זה לא קשור.

ישעיהו ארנרייך: זה סוג האוכלוסייה שם, זה לא יעזור, אנחנו נוסעים ממקום למקום.

ישראל אייכלר: אז לפחות שיהיו הסעות תלמידים מאורגנות.

מליה וינשטוק: בסיטואציה הזאת בוא נוסיף לזה שזה יום של גשם, זה מטריה, מעיל וכל הילדות, אפשר להגיד שיכול להיות בתוך אוטובוס מחזור שלם של כמה כיתות.

מליה וינשטוק: כאילו אם יש אוויר זה ממש יפה, שהילדה מצליחה לנשום ככה בין לבין.

מליה וינשטוק: בחזור הבעיה עוד יותר גדולה, כי כולן יוצאות באותה שעה, כולן רוצות להגיע ישר הביתה, כמה שיותר מהר.

מליה וינשטוק: אבל הן יושבות, או מתרטבות, או נשרפות מחום, יושבות בתחנה 20 דקות ולא מגיע אוטובוס.

מליה וינשטוק: מגיע אוטובוס מפוצץ, אין להן מקום לעלות.

מליה וינשטוק: מחכות עוד 20 דקות לאוטובוס הבא ואז מקוות שעד אז הן יצליחו לעלות ואיכשהו לעמוד ולא ליפול.

מליה וינשטוק: סיטואציה לא הגיונית בכלל.

מליה וינשטוק: פשוט לא הגיונית.

מליה וינשטוק: הפתרון שלי שאני חושבת שהוא יקל על הקווים האחרים, שיוריד את העומס, שיהיה קו בבוקר, קו ישיר, זה לא הרבה תחנות, קו ישיר משכונה לבית הספר וזהו, יסיים את המסלול שלו.

מליה וינשטוק: 10 תחנות, כמה תחנות.

ישראל אייכלר: מה שאנחנו קוראים הסעות תלמידים.

מליה וינשטוק: כן.

מליה וינשטוק: בשעה 13:10, כשהן מסיימות, יש להן אוטובוס שמחכה להן.

30749: אבל זה לא קשור למשרד התחבורה, מה לעשות?

ישעיהו ארנרייך: זה קשור לכנסת, אנחנו בכנסת, אנחנו לא במשרד התחבורה.

ישראל שמחה אייכנטל: אני ראיתי שהמפקח על התעבורה כותב שזה קשור אליו.

ישראל שמחה אייכנטל: ב-1987, מה זה משנה באיזה שנה, אבל זה קשור אליו.

ישראל שמחה אייכנטל: ב - - - יש גם קווים 81, 82, 83 - - -

קריאה: משרד החינוך - - -

קריאה: משרד החינוך זה רק חינוך מיוחד.

שמואל גרינברג: אותנו זה לא מעניין למי זה שייך, לתחבורה או לחינוך, אבל אנחנו פה בכנסת ובכנסת זה לא משנה, זה גם זה וגם זה.

שמואל גרינברג: אנחנו צריכים לפתור את הבעיה, זה לא משנה, אנחנו במצוקה, אנחנו, התושבים, במצוקה.

אלי בליליוס: אני יכול לענות על השאלה הזאת רק?

ישראל אייכלר: אנחנו נבדוק את העניין הזה.

אלי בליליוס: זו שאלה חשובה, אפשר לענות עליה?

ישראל אייכלר: הסעות תלמידים זה לא משרד התחבורה?

אלי בליליוס: זה משרד החינוך.

אלי בליליוס: אני אסביר לכם מה קורה.

אלי בליליוס: לפני שש או שבע שנים שר התחבורה החליט שהוא לא מרחיב יותר את הסעות התלמידים.

ישראל אייכלר: מי החליט?

אלי בליליוס: שר התחבורה, הוא אומר 'זה לא תקציב שלי, אני לא מרחיב'.

אלי בליליוס: אז כל פעם שאנחנו מגישים בקשה להוסיף קו לבתי הספר, לנו יש אינטרס לבצע אותו, כי אנחנו לא אוהבים את העומסים, לא אוהבים את הלחצים.

אלי בליליוס: מבחינתנו זה דבר טוב.

אלי בליליוס: משרד התחבורה לא מאפשר את זה, כי זה פשוט בא מתקציב אחר של משרד החינוך.

אלי בליליוס: הוא לא מוסיף קו רק לבית ספר.

אלי בליליוס: אם זה קו שיוצא כל שעה, או כל 20 דקות, בתדירות רגילה, הוא יוסיף אותו, לא יוסיפו קו שהוא רק לבית ספר מסוים או לשכונה מסוימת בשעה מסוימת.

אלי בליליוס: זו לא תלונה שאתם יכולים להפנות אלינו.

אלי בליליוס: אם היה פה דרור גנון, זאת התשובה שהוא היה עונה לכם גם.

אלי בליליוס: זו בעיה שצריך לדון בה, אבל לא פה, לא בפורום הזה.

ישראל אייכלר: אני עכשיו מבקש ממי שממונה על התחבורה הציבורית בעיריית בית שמש, הרב שמואל גרינברג, סגן ראש העיר, אני רוצה שתתייחס לכל מה שאתה רוצה, אבל קודם כל לעניין שהעלה פה אלי בליליוס.

ישראל אייכלר: האם התחבורה להסעות תלמידים הוא דבר שונה, הוא משהו שצריך רשות ממישהו לעשות?

ישראל אייכלר: מה פה הבעיה ואיך הפתרון?

שמואל גרינברג: קודם כל קיימת בעיה, כי זה מה שהציבור מעלה, אין הסעות לתלמידים בצורה מרוכזת בשעות השיא, אנחנו חווים את זה.

ישראל אייכלר: מה הבעיה לעשות את זה?

שמואל גרינברג: בסביבות השעה שמונה בבוקר ובסביבות השעה אחת בצהריים, שהן שעות השיא.

שמואל גרינברג: אין לחברת התחבורה מספיק כלים.

שמואל גרינברג: יש לה את הכלים לקווים הרגילים, אין לה לנייד את כל התלמידים.

שמואל גרינברג: אני פניתי בנושא הזה למשרד התחבורה כבר שנים, התשובה של משרד התחבורה הסדורה, שהוא עונה בנושא הזה היא כזאת, הם אומרים 'אנחנו מוכנים להפעיל מה שרוצים, אנחנו לא מממנים קווי תלמידים.

שמואל גרינברג: משרד החינוך רוצה לבצע הסעות תלמידים?

שמואל גרינברג: אין שום בעיה, שיממן, שייתן לנו את התקצוב עבור זה, אנחנו יודעים לבצע, אנחנו נבצע את זה'.

שמואל גרינברג: אותו דבר הם אומרים, בא הצבא, משרד הביטחון מבקש לעשות הסעות חיילים, אומר משרד התחבורה, 'אני לא מממן את זה, שמשרד הביטחון יממן את זה, אני מוכן לבצע את זה'.

תמר זוסמן: יש לי שאלה.

ישראל אייכלר: רבותיי, אני רוצה להבין.

ישראל אייכלר: עד שאני לא אבין את הסוגיה אף אחד לא יכול לדבר.

שמואל גרינברג: אני לא באתי להצדיק גוף כזה או אחר, אני מספר לכם את העובדות.

שמואל גרינברג: זה מה שקורה היום במשרד התחבורה ובאמת חנכנו עכשיו קו חדש לחיילים - - -

ישראל אייכלר: זאת אומרת אדם קשיש שעולה, אז משרד הרווחה שיממן לו ולא משרד התחבורה?

ישראל אייכלר: איזה חוצפה זאת?

תמר זוסמן: הרב אייכלר, אני עשיתי שיעורי בית.

ישראל אייכלר: אם הוא ילד, אז הוא לא יקבל שירות?

שמואל גרינברג: היושב ראש, הוועדה צריכה לבוא ולומר 'רבותיי, לא מקובל עלינו, אנחנו מבקשים - - -', אתם אומרים שמשרד התחבורה, תושיבו ביחד עם מש רד התחבורה ואת משרד החינוך - - -

ישראל אייכלר: אנחנו נצטרך לעשות את זה.

ישראל אייכלר: אני כבר מודיע לכם שאני אשב עם יעקב מרגי ואנחנו נעשה דיון משותף בוועדת החינוך ובוועדה שלנו - - -

תמר זוסמן: אני הייתי בישיבה אצלו, אני כבר עשיתי את זה, הרב גרינברג יודע, אני כבר מחודש - - -

ישראל אייכלר: לא, זה מלכודת.

ישראל אייכלר: ברגע שאת אומרת שמשרד החינוך צריך לממן את זה חיסלת את התחבורה הציבורית.

תמר זוסמן: הרב אייכלר, אני פניתי ל - - -

ישראל אייכלר: רגע, אני אתן לרב גרינברג להשלים, את תדברי אחרי הרב גרינברג.

שמואל גרינברג: לו יצוין שתלמידי מוסדות החינוך היו מתחילים בשעה אחת עשרה ללמוד ובשעה חמש ללמוד, לא הייתה בעיה, חברת התחבורה יכולה להתמודד עם זה.

שמואל גרינברג: בשעה שמונה ובשעה אחת אין לה רכב אחד שהיא יכולה להשתמש בו ולכן, בשביל לעשות הסעה אחת, המשמעות היא שמשרד התחבורה צריך לממן רכישת אוטובוס על כל המשתמע מכך.

שמואל גרינברג: אני לא מצדיק את משרד התחבורה, אני מספר לכם איך זה עובד.

שמואל גרינברג: צריך באמת לקום בעניין הזה ולעשות סדר בעניין הזה, אבל זה לא חברת התחבורה.

שמואל גרינברג: לפי דברי משרד התחבורה, זה לא הוא, אני יכול להסכים עם זה, יכול לא להסכים עם זה, תכל'ס, מציאות, אין לילדים הסעות מסודרות.

שמואל גרינברג: יש בבית שמש קווי תלמידים, יש כשמונה או תשעה קווי תלמידים, כל קווי ה-80 ו- ו-90 ו-, משרד התחבורה מממן.

שמואל גרינברג: גם בירושלים אתה יכול לראות את זה, אבל כל אלה קווים שעד לפני חמש או שבע שנים, היום אין קווים כאלה.

שמואל גרינברג: זאת המדיניות.

אלי בליליוס: אלה קווים היסטוריים.

שמואל גרינברג: כן, קווים היסטוריים הם קוראים לזה.

שמואל גרינברג: אני לא מייצג מישהו, אני מספר את הסיפור כדי לדעת את העובדות.

שמואל גרינברג: אלי, אלה הן העובדות?

אלי בליליוס: נקודה נוספת שאני רוצה שתבינו, סופרבוס עובדת בשביל משרד התחבורה, היא מבצעת את הקווים שמשרד התחבורה מורה לה לבצע ומשלם לה לבצע אותם.

אלי בליליוס: לנו אין בעיה לבצע יותר, זה הכול עניין של מאיפה מגיע התקציב.

אלי בליליוס: כשדרור אומר לכם ש-7% מתוך תקציב התוספות השנתי הגיע לבית שמש, זה הרבה מאוד.

אלי בליליוס: בתקציב הזה אין מקום להכניס נסיעות לבתי ספר בשמונה בבוקר.

ישראל אייכלר: אני רוצה שכל ההנחות לקשישים ישלם משרד הרווחה, עד שהילדים יוכלו לנסוע.

אלי בליליוס: אני רוצה לסיים.

אלי בליליוס: בבית שמש יש לפחות 100 או 150 אוטובוסים שלא שייכים לסופרבוס שעושים את הסעות התלמידים לבתי ספר אלה או אחרים.

אלי בליליוס: יש הרבה בתי ספר שלא רוצים להתמודד עם ההסעות, לא רוצים לגבות כסף מההורים ולעשות את זה בצורה מרוכזת, הם מבטלים את ההסעות ואז למעשה הם מכריחים את המפעיל להוציא את התלמידים האלה לבתי הספר.

אלי בליליוס: זה מאבק לא חדש, לנו אין התנגדות בעניין הזה, אבל צריך להבין.

אלי בליליוס: בשביל לפתור את הבעיה, אתה צריך להוסיף אולי 100 אוטובוסים לסופרבוס שיעשו שתי נסיעות ביום, אחת בשמונה בבוקר, אחת באחת אחר הצהריים.

ישראל אייכלר: זה יש בכל העולם.

ישראל שמחה אייכנטל: בירושלים, כשהייתה הבעיה הזאת, מוסדות החינוך התחילו ללמוד בשמונה וחצי וזה היה - - -

אלי בליליוס: יכול להיות, אני לא מכיר את ירושלים.

אלי בליליוס: אני מתאר לכם מצב.

אלי בליליוס: לנו אין התנגדות, אם משרד התחבורה יחליט שאנחנו נבצע אנחנו נבצע.

ישראל אייכלר: הרב גרינברג.

שמואל גרינברג: הנושא של התחבורה הציבורית בבית שמש, הנושא הזה כואב מאוד מאוד לציבור, כל בן אדם שלא הגיע לאוטובוס בזמן והכול, טענתו מוצדקת וצודקת מכל וכול, אבל בואו נסתכל גם על מנגד, יש לנו את חברות התחבורה, יושבים כאן אנשים נציגי חברות התחבורה, מאחוריהם יש נהגים, סדרנים ואנשים שעושים עבודה.

שמואל גרינברג: רובם, אני מדבר על 80% ויותר, עושים עבודה טובה, עבודה נאמנה.

שמואל גרינברג: לא אחת אנחנו רואים שנהגים במסירות גדולה והסדרנים - - -

ישראל אייכלר: גרינברג, אני דיברתי על זה, ראש העיר דיבר על זה, אני רוצה לדבר על בעיות.

ישראל אייכלר: דבר איתי על הבעיות ו - - -

שמואל גרינברג: אני מדבר על הדברים הקטנים גם במסירות, אם אבד למישהו תפילין וכו' ובאים ומסדרים את הכול.

ישראל אייכלר: גם מחלקת אבידות לא עובדת - - -

ישראל שמחה אייכנטל: מחלקת אבידות לא פועלת כמו שצריך.

ישראל שמחה אייכנטל: בשבוע שעבר הייתי בסופרבוס בשעה - - -

שמואל גרינברג: תן לי שתיים-שלוש דקות ברצף.

שמואל גרינברג: בינואר 2009 נכנסה חברת סופרבוס להיות מפעיל התחבורה בבית שמש, עד אז היו בבית שמש שבעה קווי תחבורה עירוניים ובין עירוניים, כיום אנחנו בבית שמש עם למעלה מ-50 קווי תחבורה, אנחנו מחוברים לכל מקום בארץ כמעט, מלבד מקומות מסוימים שהם גם בעבודה.

שמואל גרינברג: הקווים שהזכירו פה, אני מדבר על הבעיות שהציבור דיבר, קו 597 זאת בעיה.

שמואל גרינברג: קו 597, עד עשרה ימים לפני ההפעלה היה מדובר על פיצול שחיכינו לו כל כך הרבה שנים, יומיים לפני ההפעלה אפילו, קו 597 היה אמור לשרת את רמת בית שמש ג' ו-א' ישירות החוצה, קו 497 היה אמור לשרת את רמה ב' קריה וחפציבה, ישירות החוצה, לא מהרצוג להתחיל, אלא היה אמור להתחיל מנהר הירדן.

שמואל גרינברג: כשהכניסו את 597 אז אמרו ש-497 יתחיל מהרצוג, אבל היה מתוכנן ש-497 יתחיל מתחילת נהר הירדן.

שמואל גרינברג: כך היה מדובר עד יומיים לפני ההפעלה.

שמואל גרינברג: מסיבות כאלה ואחרות משרד התחבורה החליט אחרת.

שמואל גרינברג: הפנייה היא למשרד התחבורה, צריך לשנות את זה, אני פונה הלוך ושוב בעניין הזה, הם יודעים, מכירים את הפנייה הזאת והפנייה היא מפה למשרד התחבורה.

שמואל גרינברג: ציר נהר הירדן.

שמואל גרינברג: ציר נהר הירדן הוא ציר עמוס.

שמואל גרינברג: אנחנו משתדלים היום מבחינת משרד התחבורה וחברת עדליא, שיושבת איתנו ומתכננת איתנו את קווי התחבורה, אנחנו משתדלים היום להוציא קווים מרמת בית שמש, ואת הקווים האחרונים שנפתחו, אם זה קו 19 לרמת בית שמש ג' מדלג על רמה ב', ונכון, בגלל זה אין פתרון, אבל תיכף נדבר על הפתרון, והקו החדש לדרום שנפתח, הוא מדלג על נהר הירדן.

שמואל גרינברג: בשעות העומס קשה לנוע שם, אנחנו לא רוצים להכניס לשם רכבים.

שמואל גרינברג: חיבור קו 19, רמת בית שמש ג' לביג, יש קו חדש שמתוכנן, היה כבר אמור להיות מופעל, מרמת בית שמש ג' דרך רמת בית שמש ב' עד לביג.

שמואל גרינברג: רק צריך להבין, משרד התחבורה לא נותן קו מנקודה לנקודה, המטרה של משרד התחבורה היא כמה שיותר זיקות תחבורה להכניס על ציר הקו.

שמואל גרינברג: יכול להיות שצריך לשנות את הגישה הזאת.

שמואל גרינברג: אני מספר את הגישה שלו, אגב בכל מקום, לא רק בבית שמש - - -

ישראל אייכלר: מר גרינברג, אני רוצה להבין את הגישה, כי משך חודשים ושנים אנחנו דנים בכנסת שמשרד התחבורה הוא נגד הפסטה והאיסופים והוא בעד קווים ישירים והחלפת אוטובוסים.

ישראל אייכלר: פתאום בבית שמש הוא נהיה בדיוק הפוך, זה אני לא מבין.

שמואל גרינברג: בעירוני בבית שמש עד המכרז החדש, הוא עוד ממשיך ככה.

ישראל אייכלר: אתה מבין את שאלתי?

שמואל גרינברג: אני הבנתי.

שמואל גרינברג: רק שתבין - - -

ישראל אייכלר: משרד התחבורה הפך את כל תל אביב, את כל הארץ - - -

שמואל גרינברג: נכון, אגב במשרד התחבורה כרגע כותבים מכרז חדש לעיר בית שמש - - -

מליה וינשטוק: אנחנו רוצים לדעת איך זה נראה, איך אוטובוסים נוסעים.

נחמה קריבוס: אני רוצה להראות את קו 11 במסלול שלו, כדי להראות למי שלא מכיר את המסע שהוא נוסע.

נחמה קריבוס: זה מפת בית שמש, סידרתי פה את המסלול, המסלול במקרה הטוב הוא 50 דקות ובמקרה הגרוע זה בערך שעה ו-10 דקות.

נחמה קריבוס: אם הוא מעלה את חפציבה, אני מדברת על רמה א', זה המרכז המסחרי שלנו, אנחנו צריכים להסתובב דרך שכונות, דרך סיבובים, מי שרוצה לבוא להסתכל, זה פשוט לא הגיוני.

נחמה קריבוס: אנחנו באנו לזעוק פה את הזעקה שלנו.

שמואל גרינברג: אני אוסיף על הדברים האלה - - -

ישראל אייכלר: מה שהיא הראתה ומה שאתה אמרת, זה סותר את כל המדיניות של משרד התחבורה.

שמואל גרינברג: ממש לא.

שמואל גרינברג: הרב אייכלר, תיתן לי להשלים דקה ברצף את דבריי.

נחמה קריבוס: אנחנו מבקשים שיהיו לנו קווים ומסלולים קצרים ייעודיים ש - - -

שמואל גרינברג: שתבינו, הבקשות שלכם מגיעות אליי לשולחן, אני מכיר פה כמעט את כל היושבים ואני - - -

ישראל אייכלר: אנחנו נותנים לך גיבוי לעבוד מול משרד התחבורה שהוא חייב לעשות את ה - - - בתדירות - - -

שמואל גרינברג: הרב אייכלר, אני עומד מול משרד התחבורה, אני רוצה להגיד לך שאני, לא ב-100%, אבל אני די שבע רצון מול משרד התחבורה.

שמואל גרינברג: כן, זה לא פופולרי להגיד את זה היום, אני די שבע רצון - - -

נחמה קריבוס: אני יש לי הסתייגות.

נחמה קריבוס: אני לא מכירה את משרד התחבורה - - -

שמואל גרינברג: אני די שבע רצון ממשרד התחבורה, ואמר את זה לא לחינם דרור גנון, שהעיר בית שמש קיבלה בשנת 2015 7% מההשקעה שהושקעה במדינת ישראל.

שמואל גרינברג: יש מצוקות, צריך לעזור לתושבים, אני עומד לצידם, אני עומד לימינם.

שמואל גרינברג: לא לחינם קיבלנו עכשיו לצאת לדרך למכרז חדש, ומכרז חדש משמעותו מתנה לעיר.

נחמה קריבוס: אבל אמרת שזה ייקח שנה, ייקח שנה עד שמפרסמים ועד - - -

שמואל גרינברג: נכון, זה לוקח זמן.

נחמה קריבוס: אנחנו כבר לא יכולים.

שמואל גרינברג: אני מסכים איתך, לצערי הרב לא אני קובע, אבל אני מספר לכם את הדברים.

מליה וינשטוק: אנחנו לא קיבלנו שום תשובה, קיבלנו פירוט - - -

שמואל גרינברג: תשובות אני לא נותן, תשובות משרד התחבורה נותן.

שמואל גרינברג: אני רק מספר את העובדות - - -

עידו עפרוני: אבל גם אתה צריך לתת תשובות, לא רק משרד התחבורה.

ישראל אייכלר: הרב גרינברג, אני רוצה שתשלים.

שמואל גרינברג: שנייה, תן לי - - -

ישראל אייכלר: אני לא יכול, הדיון מתפזר לי.

ישראל אייכלר: אני רוצה שתסכם ותגיד לי במשפט אחד, 'אני מרוצה במקרו, אבל אני מאוד לא מרוצה במיקרו' ואנחנו מדברים על מיקרו.

ישראל אייכלר: אנשים באים - - -

שמואל גרינברג: במילה אחת אני אגיד, התוספות שמשרד התחבורה נתן לנו במשך השנה האחרונה ונותן לנו עכשיו ב-2016 הן משביעות רצון.

שמואל גרינברג: עדיין צריך עוד.

שמואל גרינברג: למשל ברמת בית שמש ג' עומדים בפני פיצוץ לא נורמלי באוכלוסין, וזה מה שאמר ראש העיר על הסרטונים האלה, אבל כל חודשיים-שלושה מקבלים עוד.

שמואל גרינברג: ביקש ממני יושב ראש הוועדה לתת כמה מילות סיכום, אז בואו תנו לי לומר את הסיכום.

שמואל גרינברג: אני מודה למשרד התחבורה על ההיענות לבקשות שהעירייה מבקשת ממנו, אני מבקש ממשרד התחבורה להיות ער לבקשות הנוספות שעדיין לא קיבלנו אותן, ואלה הדברים שהתושבים מעלים כאן.

שמואל גרינברג: אני שמח על כך שמשרד התחבורה יושב היום ביחד עם עיריית בית שמש וכותב מכרז חדש, המכרז החדש יהיה מוכן במהלך השנה.

שמואל גרינברג: בסוף 2018 או תחילת 2019, אם לא תהיה הקדמה - - -

ישראל אייכלר: קודם כל הילדים שלכם כבר יגדלו עד אז.

שמואל גרינברג: הרב אייכלר, מילה אחרונה.

שמואל גרינברג: סוף 2018-תחילת 2019, לפי דברי משרד התחבורה, המפעיל החדש, שייתכן שזה יהיה אותו מפעיל, הוא כבר ינוע במתכונת החדשה.

שמואל גרינברג: אנחנו מבקשים שמשרד התחבורה יקדים את לוחות הזמנים והמכרז ייצא לפני הזמן המיועד וב-2017 - - -

מרדכי דירנפלד: הרב אייכלר, אתה מבין שהבעיה היא כל הזמן ש - - -

ישראל אייכלר: הדיון התפזר.

ישראל אייכלר: הגב' תמר זוסמן, בבקשה.

ישראל אייכלר: גב' זוסמן, אני רוצה שתגידי בתמצות את הפתרונות לבעיות שכבר עלו.

תמר זוסמן: קודם כל לגבי הסעות תלמידים, מה שמקודם דיברתם.

תמר זוסמן: אני הייתי גם בוועדה של חבר הכנסת מרגי וגם פה עכשיו.

תמר זוסמן: העניין הוא מאוד מאוד מורכב, חוזר מנכ"ל משרד החינוך 3.66 אומר שלגבי החינוך החרדי רק החינוך המיוחד מתוקצב ממשרד החינוך.

תמר זוסמן: אנחנו, שאנחנו בעצם מוסדות חינוך חרדיים לא מתוקצבים בחינוך הרגיל, לצערי הרב פניתי למבקר המדינה, כולם אמרו לי את אותן תשובות, שזה נכון, הם עושים בדיקות רוחב, פניתי גם לרועי אסרף, שהוא ראש המטה של פורוש, והוא אמר לי שהוא בודק את זה והוא מנסה לפתור את הבעיה.

תמר זוסמן: מחודש יולי אני הייתי אצלך, הרב אבוטבול, אם אתה זוכר, ואתה הוצאת מכתב לשר בנט.

תמר זוסמן: אנחנו עושים את הכול וניסינו, משרד החינוך לא מאשר את זה.

תמר זוסמן: מדובר במרחק של למעלה מ-4 קילומטרים, אין לנו שום בית ספר חילופי, הילדים שלנו נוסעים למעלה מ-200 ילדים באוטובוס, במצב קטסטרופלי.

תמר זוסמן: אתם בחפציבה לא יודעים מה קורה שם.

תמר זוסמן: אין לנו בית ספר חילופי, אין לנו שום דבר אחר, יש לנו רק ברמה א' ואנחנו נוסעים בצורה מזעזעת.

תמר זוסמן: אני כל יום נוסעת עם הילדים שלי ומביאה אותם הלוך ושוב, המצב הוא קטסטרופה.

תמר זוסמן: אני יודעת מרועי אסרף שיש אפשרות לטפל בזה, צריך רק ללחוץ עליהם.

תמר זוסמן: אני אמרתי, לימודי ליבה הבנות לומדות, חוק חינוך חובה, גם על הבנות זה חל, אני לא מבינה למה אנחנו לא יכולים לקבל הסעות.

תמר זוסמן: אנחנו במדינת ישראל, אנחנו לא ילד חורג.

תמר זוסמן: זה דבר אחד.

תמר זוסמן: דבר שני, לגבי כל מה שאמרו פה לגבי האוטובוסים.

תמר זוסמן: יש קווי אורך וקווי רוחב.

תמר זוסמן: רצו להעתיק את מה שיש בחו"ל גם לפה.

תמר זוסמן: אני לא מבינה למה עושים מסלולים כל כך מתישים.

תמר זוסמן: משרד התחבורה רצו להביא לנו לביג רק כשהגשר ייפתח.

תמר זוסמן: אי אפשר, אפשר לעשות את המסלול בינתיים גם בזכריה ולעלייה שהרב אבוטבול מכיר ועד לכביש 10.

תמר זוסמן: אנחנו לא צריכים לחכות עוד שנתיים עד שזה יהיה, יש קווי אורך וקווי רוחב.

תמר זוסמן: יש עוד דבר שבבית שמש משום מה אין אותו, אנחנו משלמים על כל אוטובוס 3.70 שקל, אמנם זה לא הרבה, אבל אנחנו צריכים לעבור הרבה הרבה אוטובוסים, אין לנו כרטיס מעבר ואין לי מושג למה.

תמר זוסמן: למה אנחנו צריכים לעבור את הדבר המתיש הזה, זה עולה הרבה כסף.

ישראל אייכלר: הגיעה כעת ידיעה, תושב בית שמש צלצל עכשיו בשידור חי, שהוא ממתין כבר לנסיעה מבני ברק לבית שמש, משעה אחת, אנחנו עכשיו שתיים ו-22 דקות.

תמר זוסמן: אני רוצה להוסיף.

ישראל אייכלר: כל אחד ידבר, אבל יש פה סדר שאני רוצה לקבוע ואם לא תפריעו אחד לשני זה יילך הרבה יותר מהר.

ישראל אייכלר: עמיר קינן, מנהל אגף התנועה של חברת אגד, בבקשה.

עמיר קינן: אני שומע פה את הדיון, אני רואה שרוב הדיון פה נסב סביב השירות העירוני ופחות השירות הבין עירוני שאגד עוסקת בו.

עמיר קינן: אגד עוסקת בשירות של הקווים 417, 418 ו-419.

ישראל אייכלר: דיברו הרבה על 418.

עמיר קינן: דיברו על 418 וקצת על 419.

עמיר קינן: אחת הבעיות שקיימות ודרור דיבר עליהן, ואין ספק שהיא אחת הבעיות שאנחנו מטפלים בה בצורה מאוד קיצונית היום היא להפחית את האוטובוסים העירוניים שנוסעים בקווים האלה בסופי שבוע ולהמיר אותם לאוטובוסים בין עירוניים, בעיקר בגלל תאי המטען, לא בגלל הקיבולת, כי קיבולת מספיקה גם באוטובוסים העירוניים שיש כרגע.

עמיר קינן: הקיבולת מספיקה, למרות שיש בו רק 37 מקומות, כמות האוטובוסים מספיקה, אבל בגלל תאי המטען אנחנו שואפים להמיר את כל האוטובוסים האלה לבין עירוניים בסופי שבוע בלבד.

עמיר קינן: לגבי תגבור קו 418, אז כמובן שאנחנו נבחן את זה ונטפל בזה.

עמיר קינן: יושב איתנו פה גם אופיר, מנהל התנועה של ירושלים והוא מכיר את קווי בית שמש הרבה יותר טוב ממני ובטח מהרבה אחרים.

עמיר קינן: הוא תושב בית שמש והוא מנהל אותם כבר הרבה מאוד שנים, אז ברור לי שהוא ייקח את זה על עצמו ויבדוק את זה, אם צריך אנחנו נוסיף בהתאם, זו לא צריכה להיות בעיה.

עמיר קינן: דבר נוסף שעלה כאן, סיפור של קו חדש לכיוון רכסים וחיפה.

עמיר קינן: זה קו שאנחנו ממש סגרנו כרגע עם משרד התחבורה לכיוון הפעלה.

עמיר קינן: אני מאמין, כמו שמתוכנן כרגע, שתוך חודש יתחיל לפעול בסופי שבוע הקו המקשר בין בית שמש לרכזים ובין בית שמש לחיפה.

עמיר קינן: וזה יהיה גם עוד קו נוסף בין רשת הקווים הגדולה שקיימת פה.

ישראל אייכלר: עלתה פה גם בעיה של תחנה בירושלים בכניסה ל - - -

עמיר קינן: תחנה בירושלים זה לא תלוי בנו.

עמיר קינן: שמעתם את התשובה של דרור.

עמיר קינן: הם פשוט אסרו עלינו לעצור שם.

ישראל אייכלר: כן, אז צריך למצוא מיקום אחר, ירושלים מספיק גדולה.

עמיר קינן: הם מבקשים את התחנה הזו.

ישראל אייכלר: לא, אני מניח שאם 200-300 מטר - - -

שמואל גרינברג: לא, הרב אייכלר, זו הכניסה לגבעת שאול, הם צודקים.

שמואל גרינברג: זו הבעיה.

שמואל גרינברג: זה לא תלוי באגד, זה תלוי במשרד התחבורה.

עמיר קינן: כשנפתח הקו אסרו עלינו לעצור שם.

קריאה: תעשו החלפה בין - - -

עמיר קינן: לא אנחנו קובעים את ההחלפות האלה.

עמיר קינן: ואת שמעת, כשאת אמרת החלפה כבר השנייה אמרה 'לא'.

קריאה: אבל אנחנו היחידים מרמה ג' שאין לנו להגיע למרכז העיר.

ישראל אייכלר: רבותיי, ראש העיר אמר לי עכשיו משהו שדרור כבר דיבר עליו, הוא מוכן לעשות אצלו בעירייה דיון נוסף בעניינים שאתם העליתם, עם כל הגורמים, עם משרד התחבורה ועם החברות והיה זה שכרנו, כי אנחנו לא מיצינו את כל הבעיות.

ישראל אייכלר: עכשיו גב' קריבוס, בבקשה.

נחמה קריבוס: אני רציתי להוסיף נקודה מאוד חשובה בנושא של הסעת ילדים, שזה נושא שהוא פשוט סכנת נפשות של ממש.

נחמה קריבוס: כולנו תחת הזעזוע של האסון שקרה בביתר, שילד קפץ לאוטובוס בשביל להספיק, ובבית שמש חס ושלום אף אחד לא רוצה - - -

ישראל אייכלר: הילד לא קפץ, ילדים דחפו אותו כשהם רצו לאוטובוס.

נחמה קריבוס: אז בבית שמש הדחיפות הן לא פחות.

נחמה קריבוס: זה מאוד מזעזע לראות איך שילדים מתנפלים על האוטובוס כדי לזכות לעלות עליו.

נחמה קריבוס: אחר כך אין מקום להחזיק, ילדה אוחזת בשנייה, כולם נופלים כשהאוטובוס עוצר.

נחמה קריבוס: זה עובדות.

נחמה קריבוס: זה לא בשביל לעורר רגשות ולא כלום, זה ממש עובדות בשטח.

נחמה קריבוס: לבוא ולצפות, אם הייתה לי תמונה באמת היא הייתה שווה יותר מאלף מילים.

נחמה קריבוס: צריכים לראות איך באמת לטפל בבעיה הזאת, כי זה עניין בטיחותי.

נחמה קריבוס: דבר נוסף, קו 11, כפי שציינתי, שאנחנו באמת מבקשים שיעשו לנו קווים ייעודיים, זאת אומרת משכונת חפציבה, אם אני רוצה להגיע לאיזה שהיא שכונה, אני יכולה לקחת אוטובוס ישיר ואני לא צריכה לעבור את כל הסיבובים וכל התחנות, שזה באמת מונע הרבה צער ועוגמת נפש וסבל וכל התארים ומה שיכול להיות.

נחמה קריבוס: פשוט צריכים לחשב מסלול מחדש, לקחת את העניינים לידיים, לשבת עם אנשי השטח שמכירים את הנושא ואת התחום ולראות איך אנחנו מייעלים את הנושא.

נחמה קריבוס: אני בטוחה שיש מוחות טובים גם במשרד התחבורה, גם בכל מקום.

נחמה קריבוס: אם רוצים באמת לייעל את העניין, בעזרת ה' נוכל לייעל.

ישראל אייכלר: תודה רבה.

ישראל אייכלר: אחרון הפונים חיים וינשטוק, בבקשה.

חיים ויינשטוק: תודה רבה לכולם.

חיים ויינשטוק: אני הייתי רוצה למסור תודה מיוחדת לראשי סופרבוס, אחרי שבע שנים שהיא נכנסה לבית שמש פעם ראשונה שאנחנו זוכים לראות אותם.

חיים ויינשטוק: אין איש קשר שלהם, אין לנו עם מי לדבר.

חיים ויינשטוק: במשך שנים אנחנו - - - רמה ג' ,אני רוצה לעודד אותם, ברמה ג' כבר יש קו 419, כבר דואגים להם, נציגי הציבור, אני רואה כמה הם דואגים להם, בעוד ששכונת חפציבה, שכבר קיימת שמונה שנים וחצי לא זוכה ליחס הזה.

חיים ויינשטוק: קו 419 נוסע כל 20 דקות בעוד שקו 418 נוסע במשך רוב היום רק פעם בשעה.

חיים ויינשטוק: אז הם יכולים להיות קצת יותר רגועים, מאיתנו, שאנחנו קצת יותר ותיקים מהם.

ישראל אייכלר: מה הסיבה, הרב גרינברג, למה אוטובוס אחד נוסע כל שעה ואוטובוס אחר נוסע כל 20 דקות?

שמואל גרינברג: הנושא הזה אני לא - - -

ישראל אייכלר: אמרת שאתה מרוצה ממשרד התחבורה.

ישראל אייכלר: אני רוצה שתיקחו את זה לידיים, תגידו להם שלא יכול להיות דבר כזה, זו אפליה ברורה.

שמואל גרינברג: היו פניות והוסיפו, אבל עדיין חסר.

שמואל גרינברג: אני לא יודע את המידע להגיד לך, כמה החסר ב-418.

שמואל גרינברג: היו תלונות בעיקר על הבוקר.

מליה וינשטוק: על הפעם בשעה.

ישראל אייכלר: אני רק רוצה להביא לתשומת לבך לטפל בזה.

ישראל אייכלר: זה בלתי אפשרי, אני כבר שמעתי הרבה תלונות, יש שקווים שככה ויש קווים שככה.

מתתיהו רובין: אני אישית שלחתי לך למשרד, הפנו אותי לאגד, שלחתי מכתב לאגד, הם הפנו אותי למשרד התחבורה.

מתתיהו רובין: מבית שמש לירושלים יש פעם בשעה - - -

שמואל גרינברג: אתה מדבר על הבוקר?

מתתיהו רובין: או אחרי הצהריים, בארבע וחצי פעם בשעה, עד ש - - -

קריאה: בערב גם.

שמואל גרינברג: טוב.

ישראל אייכלר: אתה צריך לסגור את זה עם פקידי משרד התחבורה.

שמואל גרינברג: הם מתכוונים על קו השמחות, שלא יהיה קו הדמעות.

ישראל אייכלר: לא, מדברים על קווים רגילים.

מתתיהו רובין: הקווים בחפציבה, יש שיוצאים ברבע לשש, או רבע לשבע, או רבע לשמונה, מחכים לאוטובוס של רבע לשבע, הוא מגיע בשבע ועשרים, הוא עוד לא הגיע לתחנה בקריה, כשהוא מגיע לשם הוא מפוצץ אז צריך לחכות עוד שעה, למה?

מתתיהו רובין: כי האוטובוס מלא והאוטובוס הבא זה רק עוד שעה.

30749: תן לאופיר מאגד להתייחס לזה, הוא מכיר את זה.

חיים ויינשטוק: עוד לא סיימתי.

ישראל אייכלר: לא סיימת?

ישראל אייכלר: תשלח לנו בכתב את ההמשך.

ישראל אייכלר: אופיר, תושב בית שמש, והוא היום מנהל אגף תנועה בירושלים.

אופיר יחזקאל: עוד לא אגף, אבל מנהל התנועה.

אופיר יחזקאל: אז קודם כל אני רוצה לציין שאני בקשר פה עם רוב החבר'ה, משה גרוס שיושב מאחוריי וישראל, ושמוליק, שאנחנו בקשר טוב.

אופיר יחזקאל: קודם כל הבעיה הזו לא ידועה לי, שפעם בשעה לא מספיקה לכם התדירות של הקו הזה.

אופיר יחזקאל: יש כאלה שפונים אליי ואנחנו מטפלים בזה באופן מהיר מאוד.

אופיר יחזקאל: שמוליק, אם מגיעות אליך פניות, תעביר אותן.

שלומית אבינח: גם לוועדה הגיעו פניות לגבי קו 418 והעברנו לכם.

אופיר יחזקאל: אז אני מבקש, שמוליק, אם יש פניות כאלה ואחרות, שיגיעו אליי.

אופיר יחזקאל: ישראל, אתה יודע - - -

ישראל אייכלר: תודה רבה.

חיים ויינשטוק: הייתי רוצה להוסיף עוד, לגבי התחבורה הפנימית.

חיים ויינשטוק: אני מדבר על שכונת חפציבה שנמצאת בתחילת העיר והיא מנותקת.

חיים ויינשטוק: לבן אדם שגר במרכז העיר יש חיבור לכל שכונה, מי שגר באזור נהר הירדן, יש לו קווי 11, 12, 14 ו-15.

ישראל אייכלר: מה אתה מציע?

חיים ויינשטוק: אין קו שמחבר למרכז העיר.

חיים ויינשטוק: עשו קו 19, נוגע, מגרד את איפה שהעירייה, לא נכנס למרכז העיר, אמא שצריכה להגיע לטיפת חלב צריכה לקחת מונית, כל אדם שצריך להגיע לבנקים צריך לקחת מונית או ללכת ברגל, בגשם או בשמש, בחום, בלחות.

ישראל אייכלר: אתם, ראשי העיר, רושמים מה שהוא אומר?

שמואל גרינברג: קו 19 היה אמור להיות בתוך השכונה וגם קו 12 אמור להיות בתוך השכונה.

חיים ויינשטוק: הם לא מגיעים לעיר.

שמואל גרינברג: היה אמור להיות בתוך השכונה בתכנון שלו ובאישור שלו - - -

חיים ויינשטוק: אבל הוא לא מגיע לעיר.

שמואל גרינברג: דיברתי על קו 19, שהוא מגיע לכיוון העירייה.

שמואל גרינברג: זה נמצא בבקשה שלנו למשרד התחבורה.

שמואל גרינברג: בקשה כזאת נמצאת במשרד התחבורה.

ישראל אייכלר: אתם תדווחו לנו אם יש התקדמות, כי - - -

שמואל גרינברג: אין התקדמות, אני כבר אומר לך.

ישראל אייכלר: לא, אחרי שאתה תפנה.

שמואל גרינברג: פניתי, הקו הזה כבר שלוש שנים בפנייה.

שמואל גרינברג: זה בקשה של חיבור חפציבה למרכז העיר הוותיקה.

מרדכי דירנפלד: משרד התחבורה לא נענה לבקשות שלך.

שמואל גרינברג: משרד התחבורה נותן כמות מסוימת לעיר והוא מתעדף את זה לפי ביקושים.

ישראל אייכלר: תשלח לנו מכתב ספציפי בעניין הקו הזה, אנחנו נדבר עם דרור.

ישראל אייכלר: אנחנו במלחמה איתו יום יום.

ישראל אייכלר: אנחנו נעלה את זה ואני מקווה, בעזרת ה', שזה גם יסודר.

ישעיהו ארנרייך: אפיקים, עוד לא עלה הנושא של קו 454.

ישראל אייכלר: מי זה אפיקים?

ישעיהו ארנרייך: הם שם, אבל לא עלה הנושא הפה, אולי הם יגיבו לתלונות.

ישראל אייכלר: הרב ארנרייך, תגיד משפט לסיכום או שאתה רוצה שאפיקים ידברו קודם.

ישעיהו ארנרייך: נושא אחד הוא הנושא של ביג.

ישעיהו ארנרייך: כאדם שמעסיק עשרות אנשים בביג אני אומר שיש קושי גדול מאוד להגיע לביג.

ישעיהו ארנרייך: כמו שאמרו פה אנשים, זה שעה, שעה ועשר דקות, להגיע מהשכונות.

ישעיהו ארנרייך: זה נושא אחד.

ישעיהו ארנרייך: הנושא שלדעתי לא דיברו עליו בכלל זה הנושא של שירות הנהגים.

ישעיהו ארנרייך: בכלל לא נגעו בנושא הזה.

ישעיהו ארנרייך: הנושא הזה הוא על הפנים ברמות שאני לא מבין למה זה לא עלה פה.

ישעיהו ארנרייך: זה משהו נוראי.

ישעיהו ארנרייך: אני אולי לא נוסע באוטובוס, אבל יש לי משפחה ענפה בבית שמש והרבה חברים, הם מדלגים תחנות, הם מזלזלים באנשים.

תמר זוסמן: אנחנו לא תמיד מצליחים לעלות על האוטובוס.

ישעיהו ארנרייך: יש לי הורים מבוגרים שגרים בבית שמש, אמא שלי נוסעת כל שבוע בבני ברק, היא אומרת לי 'אני כל שבוע בלחץ שהנהג לא יעצור בתחנה שלי'.

ישעיהו ארנרייך: זה פשוט מטריף אותה.

ישעיהו ארנרייך: היא צריכה לרדוף אחריו בבני ברק ברחוב, שיעצור לה האוטובוס.

ישעיהו ארנרייך: אני לא מבין מה הדבר הזה.

ישעיהו ארנרייך: הם מזלזלים, השירות, אתה מתלונן לנהג, הוא מתחרפן עליך כאילו ברמות כאלה שכאילו עשית לו עוולה, מה קרה?

ישראל אייכלר: מה הוא עושה?

ישראל אייכלר: לא הבנתי.

ישעיהו ארנרייך: הוא מתפרץ על האנשים.

ישעיהו ארנרייך: אנשים יושבים, עולה אדם לאוטובוס ורחמנא ליצלן מתלונן, מה קרה?

ישעיהו ארנרייך: הוא יושב שעה בחוץ, בשמש, בגשם.

ישעיהו ארנרייך: מה, הנהג הוא משרת הציבור?

ישעיהו ארנרייך: תכבד את האדם שעולה, גם אם הוא עצבני, וזה לא קורה.

ישעיהו ארנרייך: והנושא הזה לדעתי הוא מהותי ביותר.

ישעיהו ארנרייך: הנושא השלישי, במילה אחת, נושא הסעות התלמידים.

ישעיהו ארנרייך: אני לא יודע למה לקרוא לזה הסעות תלמידים.

ישעיהו ארנרייך: בגלל שהוא תלמיד כרגע בשעה שמונה אז הוא תלמיד?

ישעיהו ארנרייך: הוא לא תלמיד, הוא תושב כמוני וכמוך וכמו כולנו, מותר לו לעלות לאוטובוס ולנסוע בו וזה לא משנה אם הוא תלמיד.

ישראל אייכלר: מטעם חברת אפיקים ישיב לנו שלומי כהן, בבקשה.

שלומי כהן: שלום לכולם.

שלומי כהן: לגבי ההפעלה שלנו, אנחנו התחלנו את ההפעלה ב-18 באוקטובר, 454, קו מאשדוד לבית שמש, מבית שמש חזרה, בסך הכול יש לנו קו אחד.

שלומי כהן: לא קיבלנו שום התייחסות לגבי הקו הזה.

שלומי כהן: אז אם יש בעיות רצוי להעלות.

שלומית אבינח: כביש 7.

שלומית אבינח: לעבור דרך כביש 7.

ישראל אייכלר: אני מציע, אני מכיר את הנושא קצת.

ישראל אייכלר: העניין של כביש 7, אני רוצה שנקבל פנייה בעניין הזה ישירות, אנחנו נדבר מול משרד התחבורה, שיהיו לכם הסעות גם דרך כביש 7 שמקצר את הדרך לאשדוד.

עידו עפרוני: הרב אייכלר, אם אפשר להתייחס לעוד נקודה.

עידו עפרוני: לגבי התחבורה הבין עירונית, אני רוצה להתייחס לאיזה שהיא נקודה שגם הקווים שיוצאים מתוך בית שמש הם קווים שעוצרים בכל מיני תחנות ועושים סיבובים על גבי סיבובים.

עידו עפרוני: אני אישית יצא לי כמה פעמים וקיבלתי סחרחורת מזה.

עידו עפרוני: אז אל"ף, צריכים להוציא קווים ייעודיים מכל שכונה לירושלים ולאזורי התעסוקה בירושלים.

עידו עפרוני: זה משהו שאני לא חושב שנגעו בו בכלל.

עידו עפרוני: כנ"ל לגבי מוניות שירות.

עידו עפרוני: יש מוניות שירות בעיר, הם משלימים את האוטובוסים, אבל זה עדיין לא נותן את המענה הטוב ביותר, כי גם כשהם מגיעים לירושלים הפיזור שלהם הוא לא - - -

תמר זוסמן: איפה יש מוניות?

עידו עפרוני: כחלק מה - - -

תמר זוסמן: אין מוניות שירות.

שמואל גרינברג: לא, אבל הבקשה הראשונה שהוא העלה, היא צודקת מאה אחוז, קווים ייעודיים משכונה.

ישראל אייכלר: על זה דיברנו כל הזמן.

שמואל גרינברג: רמת בית שמש א' לצורך העניין היא 30,000 נפש.

ישראל אייכלר: רבותיי, אני רוצה לסכם את הדיון, גם הזמן שלכם יקר, אתם יושבים פה כבר שעה וחצי.

שלומית אבינח: הוא רוצה להוסיף משהו.

איל ווקס: רצינו להתייחס לכמה דברים שעלו פה, בוודאי דברים נכונים ודברים חשובים שצריכים לקחת את כולם בכובד ראש.

איל ווקס: לגבי רמה ג', לגבי השכונה שמתאכלסת בצורה מהירה מאוד וכל יום אנחנו רואים משאיות שפורקות מטלטלים ואנשים שמתאכלסים.

איל ווקס: בחודשים דצמבר וינואר משרד התחבורה אישר שם תוספת של 210 נסיעות שבועיות, שזו תוספת נכבדת.

איל ווקס: בוודאי שיש תוספת נוספת שנדרשת, גם הרב גרינברג וגם דרור דיברו עליה ואני מעריך בהמשך השנה זה יתווסף.

איל ווקס: אני יודע שהתושבים לא אוהבים את זה, אבל פתיחת הגשר, שאמורה להיות בעוד חודשיים, אמורה לשפר - - -

תמר זוסמן: בעוד שנה.

איל ווקס: אני יודע על עוד חודשיים, עוד שלושה.

תמר זוסמן: אמרו לנו לפני כמה חודשים - - -

איל ווקס: זה המידע שאני יודע.

איל ווקס: היא אמורה לשפר את הניצול של האוטובוסים.

ישראל אייכלר: אתם חושבים שהעניין של הגשר ייפתר ביניכם לבינו?

איל ווקס: גם הארכת קו 15 שמקשר לביג.

איל ווקס: רק להתייחס לקו 597 שעלה פה, זה קו שהתחיל לפעול לפני חצי שנה, באמת במקור, כמו שהרב גרינברג סיפר, המסלול שלו היה אמור להיות אחר, אבל בגלל לחץ של תושבים והרבה מאוד פניות משרד התחבורה שינה את המסלול שלו.

איל ווקס: אני שומע פה שיש דרישה ואנחנו מכירים את הדרישה ואלה נושאים שעולים בשוטף מול משרד התחבורה.

איל ווקס: שני נושאים אחרים.

איל ווקס: אחד זה נושא התשתיות.

איל ווקס: לפני שבוע בערך קיבלנו אישור לבנייה חדשה של 80 שלטי מידע אלקטרוניים בבית שמש, שאמורים להיות מותקנים בחודשים הקרובים, לטובת הציבור.

איל ווקס: לגבי נציגי ציבור שעלה פה, במקרה ברמה ג', הוספנו נציג ציבור לבקשתו של הרב גרינברג, לפני ארבעה חודשים.

איל ווקס: הוא במקרה תושב רמה ג', אז הוא מכיר את ה - - -

חיים ויינשטוק: לא יודעים מי הוא, לא שמענו עליו בכלל.

איל ווקס: פרסמו לפני חודש.

ישראל אייכלר: סליחה, אתה שומע שיש נציג, אחרי שיסתיים הדיון תבוא ותגיד לו איפה האיש, הוא ייתן לך את הכתובת ואת הטלפון.

איל ווקס: השם ומספר הטלפון שלו פורסמו בעיתון 'חדש' ואם צריך לפרסם פעם נוספת נעשה את זה פעם נוספת.

ישראל אייכלר: מה אתה משיב, אייל, לאנשים שמחכים בתחנות בין בני ברק לבית שמש, 497, 597?

ישראל אייכלר: יש הרבה תלונות.

איל ווקס: אם יש תלונות כאלה, הן לא צריכות לקרות.

איל ווקס: כמו שאמר דרור, על לוחות הזמנים אנחנו נשב ביחד.

איל ווקס: דרור ענה על זה לפני כמה דקות, במידה שיש צורך בתוספת לאוטובוסים, אז משרד התחבורה יאשר ואנחנו נוכל להוסיף.

איל ווקס: אם יש מקרה נקודתי כזה או אחר, בוודאי שהוא לא צריך לקרות, אנחנו מטפלים בהם בחומרה.

ישראל אייכלר: אז תטפלו גם בפנייה שהגיעה תוך כדי.

איל ווקס: היום היה אצלי נהג שעשה חריגה כזאת, אנחנו מתייחסים לזה בצורה החמורה ביותר.

איל ווקס: לא כל אחד מגיע, אבל דברים כאלה אסור שיקרו.

ישראל אייכלר: תודה רבה, איל ווקס, מטעם סופרבוס.

ישראל אייכלר: אני רוצה לסכם את הדיון ואני מבקש את תשומת לבכם.

ישראל אייכלר: קודם כל אני מברך על השתתפותו של ראש העיר בדיון ושל חברי העירייה, הרב ארנרייך, הרב גרינברג והרב דירנפלד, תודה רבה שבאתם.

ישראל אייכלר: אני מברך על נציגי החברות, שהם צריכים להיות פה באופן טבעי, ולפונים שפניתם.

ישראל אייכלר: אנחנו מברכים על השיפורים שנעשו בבית שמש, אך בגלל ההתפתחות של העיר בית שמש זה בפירוש לא מספיק ואנחנו צריכים לדרוש להשלים את מה שלא קיים, לאחר שאנחנו מברכים על מה שכן קיים.

ישראל אייכלר: אני מצפה, הוועדה מבקשת שבכל שכונה יהיה נציג שכונה שיהיה בקשר עם חברות התחבורה לדיווחים און ליין על לחץ בתחנות, על הצורך בתגבור בזמן אמת.

ישראל אייכלר: אני מוסיף ואומר, אני אפנה גם למשרד האוצר וגם למשרד התחבורה, אני רוצה בכל רחבי הארץ, איפה שיש תחנות שיש שם אנשים יותר מאשר אוטובוסים, צריך שיהיה מישהו מטעם משרד התחבורה שהוא ידווח און ליין וייתן אישור לתגבורים ומנהלי החברות יודעים את זה, שיש בעיות עם התגבורים שלא כמו שאמר פה דרור, שאין שום בעיה בתגבורים לחברות, אני יודע שלחברות יש כן בעיה עם התגבורים וצריך לאפשר להם לתגבר לפי מספר הנוסעים, בלי שום תירוצים ושום התחמקויות.

ישראל אייכלר: אנחנו מברכים על הכנס שיתקיים אצל ראש העיר ביחד עם משרד התחבורה והתושבים כדי לדון דיון מקיף וממצה ולרדת לפרטים, כפי שאי אפשר היה לרדת יותר מדי כאן.

ישראל אייכלר: לגבי הסעות תלמידים, אנחנו נייחד ישיבה נפרדת לנושא, יחד עם ועדת החינוך, ואולי גם גורמים נוספים, אולי הוועדה למען הילד גם, אפליית הילדים כאוכלוסיית נוסעים נפרדת שמשרד החינוך צריך לממן אותה, כמוה לדעתי כמו הפרדת קשישים, שמשרד הרווחה והמשרד לענייני קשישים יממן את ההסעות שלהם.

ישראל אייכלר: או עולים חדשים, שמשרד הקליטה יממן נסיעות של עולים חדשים.

ישראל אייכלר: זו ממש שערורייה.

ישראל אייכלר: אנחנו מבקשים את הארכת שעות הפעילות של 418 בערבים והארכת השירות בקווי הלילה לבית שמש.

ישראל אייכלר: והסעיף החשוב ביותר שהועלה בסוף זה העניין של יחס הנהגים לנוסעים.

ישראל אייכלר: אני ציינתי בתחילת הדיון שאני לא מקנא בנהג שצריך לטפל בעשרה דברים, זו משימה קשה, בכלל הנהגה זה דבר קשה, גם מנהיגי עיר וגם מנהיגי שכונות אלה דברים קשים, אז נהג אוטובוס זו גם עבודה, ואנחנו דורשים לקיים פיקוח על היחס של הנהגים לנוסעים ולשפר גם את היחס של הנוסעים אל הנהגים.

ישראל אייכלר: זה אני אומר לציבור, הגיע הזמן שנוסעים יבינו שהנהג הוא לא יותר מבשר ודם וצריך להתחשב בו.

ישראל אייכלר: אני רוצה להודות לכם שהייתם איתנו, כל שאר הדברים תשלחו לנו בכתב ובעל פה - - -

מתתיהו רובין: אפשר בקשה אחת?

ישראל אייכלר: בבקשה.

מתתיהו רובין: אנחנו מבקשים מחברת סופרבוס להכניס לשירות העירוני אוטובוסים קצת יותר גדולים, שיתאימו לקליטת יותר נוסעים.

ישראל אייכלר: תודה רבה.

ישראל אייכלר: הדיון הסתיים, תודה רבה לכם.